open-index/open-wikipedia-markdown huggingface dataset:
టెలిఫోనీ

**టెలిఫోనీ** అనేది టెలికమ్యూనికేషన్స్ కోసం ఉపయోగించే సాంకేతికత, పద్ధతులను సూచిస్తుంది లేదా ఎక్కువ దూరాలకు వాయిస్, ఇతర రకాల కమ్యూనికేషన్లను ప్రసారం చేస్తుంది. ఇది టెలిఫోన్ కాల్స్ చేయడం, ప్రసారం చేయడం, స్వీకరించడం వంటి వ్యవస్థలు, ప్రక్రియలను కలిగి ఉంటుంది.

సాంప్రదాయ టెలిఫోనీ వాయిస్, డేటాను ప్రసారం చేయడానికి అనలాగ్ సిగ్నల్స్‌పై ఆధారపడుతుంది. ఇందులో టెలిఫోన్ లైన్లు, స్విచ్‌లు, సర్క్యూట్-స్విచ్డ్ నెట్‌వర్క్‌ల ఉపయోగం ఉంటుంది. ఈ వ్యవస్థలో, వాయిస్ సిగ్నల్స్ ఎలక్ట్రికల్ సిగ్నల్స్‌గా మార్చబడతాయి, ఫిజికల్ వైర్‌ల ద్వారా ప్రసారం చేయబడతాయి, స్వీకరించే చివరలో తిరిగి వినిపించే ధ్వనిగా మార్చబడతాయి.

డిజిటల్ టెక్నాలజీ రాకతో, టెలిఫోనీ గణనీయంగా అభివృద్ధి చెందింది. డిజిటల్ టెలిఫోనీ వాయిస్, ఇతర సమాచారాన్ని సూచించడానికి బైనరీ డేటా (0లు, 1లు) తో కూడిన డిజిటల్ సిగ్నల్‌లను ఉపయోగిస్తుంది. ఇది మరింత సమర్థవంతమైన ప్రసారాన్ని, మెరుగైన కాల్ నాణ్యతను, వివిధ అదనపు ఫీచర్లు, సేవలను ఏకీకృతం చేయడానికి అనుమతిస్తుంది.

డిజిటల్ టెలిఫోనీ అనేది వాయిస్ ఓవర్ IP (VoIP) భావనపై ఆధారపడి ఉంటుంది, ఇందులో వాయిస్ సిగ్నల్‌లను డేటా ప్యాకెట్‌లుగా మార్చడం, వాటిని ఇంటర్నెట్ ప్రోటోకాల్ (IP) నెట్‌వర్క్‌ల ద్వారా ప్రసారం చేయడం వంటివి ఉంటాయి. ఇది కేవలం అంకితమైన టెలిఫోన్ లైన్‌లపై ఆధారపడకుండా, ఇంటర్నెట్ లేదా ఇతర IP-ఆధారిత నెట్‌వర్క్‌ల ద్వారా వాయిస్ కమ్యూనికేషన్‌ను నిర్వహించేలా చేస్తుంది.

VoIP టెలిఫోనీ సాంప్రదాయ టెలిఫోనీపై అనేక ప్రయోజనాలను అందిస్తుంది, ఇందులో ఖర్చు ఆదా, స్కేలబిలిటీ, ఫ్లెక్సిబిలిటీ, వీడియో కాన్ఫరెన్సింగ్, ఇన్‌స్టంట్ మెసేజింగ్ వంటి ఇతర కమ్యూనికేషన్ ఛానెల్‌లతో వాయిస్‌ని ఏకీకృతం చేయగల సామర్థ్యం ఉన్నాయి. అనేక కంపెనీలు, సర్వీస్ ప్రొవైడర్లు VoIP సొల్యూషన్‌లను అందిస్తున్నందున ఇది నివాస, వ్యాపార సెట్టింగ్‌లలో బాగా ప్రాచుర్యం పొందింది.

VoIPతో పాటు, టెలిఫోనీ మొబైల్ టెలిఫోనీ (సెల్యులార్ నెట్‌వర్క్‌లు), శాటిలైట్ టెలిఫోనీ, యూనిఫైడ్ కమ్యూనికేషన్‌ల వంటి ఇతర అధునాతన కమ్యూనికేషన్ టెక్నాలజీలను కూడా కలిగి ఉంటుంది, ఇవి వివిధ కమ్యూనికేషన్ ఛానెల్‌లను ఒకే ప్లాట్‌ఫారమ్‌లో ఏకీకృతం చేస్తాయి.

మొత్తంమీద, టెలిఫోనీ సంవత్సరాలుగా గణనీయమైన పరివర్తనలకు గురైంది, అనలాగ్-ఆధారిత సిస్టమ్‌ల నుండి డిజిటల్ నెట్‌వర్క్‌లు, IP-ఆధారిత కమ్యూనికేషన్‌లకు మారుతోంది. ఈ పురోగతులు వివిధ పరికరాలు, నెట్‌వర్క్‌లలో సమర్థవంతమైన, బహుముఖ వాయిస్ కమ్యూనికేషన్‌ను ప్రారంభించడం ద్వారా ప్రజలు కమ్యూనికేట్ చేసే విధానాన్ని విప్లవాత్మకంగా మార్చాయి.

## ఇవి కూడా చూడండి
* టెలీఫోను
* టెలిఫోన్ డైరెక్టరీ

## మూలాలు

వర్గం:టెలిఫోనీ
సమంతభద్ర (జైన సన్యాసి)

**సమంతభద్ర** దిగంబర సాంప్రదాయానికి చెందిన జైన సస్యాసి. ఈయన సా.శ 2 వ శతాబ్దంలో జీవించాడు. ఈయన *అనేకాంతవాదం *అనే జైన సిద్ధాంతాన్ని ప్రతిపాదించాడు. ఈయన రచనల్లో  *రత్నాకరండ శ్రావకాచార* ముఖ్యమైనది. ఈయన ఉమాస్వామి కంటే తరువాతి వాడు, పూజ్యపాదుడి కంటే ముందువాడు.

## జీవితం
సమంత భద్రుడు సా.శ 150 నుంచి 250 మధ్యలో జీవించి ఉండవచ్చు. చోళుల కాలంలో దక్షిణ భారతదేశానికి చెందినవాడు. ఈయన ఒక కవి, తర్కశాస్త్రజ్ఞుడు, పేరొందిన భాషా శాస్త్రవేత్త. దక్షిణ భారతదేశంలో జైన మతాన్ని వ్యాప్తి చేసినవాడిగా ఈయనకు పేరుంది.

సమంతభద్రుడు విరాగిగా ఉన్న తొలి రోజుల్లో ఈయనకు *భస్మక* అనే వ్యాధి సోకింది. దీనివల్ల ఈయనకు ఎంత తిన్నా తీరని ఆకలి వేసేది. దిగంబర సన్యాసులు రోజుకి ఒకసారి కంటే ఎక్కువ తినరు. దీని వల్ల ఆయన ఎంతో ఆకలి బాధను భరించాడు. చివరికి తన గురువును *సల్లేఖన* (ఆమరణ నిరాహార దీక్ష) అనుసరించేందుకు అనుమతి కోరాడు. ఆయన అందుకు అనుమతించక సన్యాసాన్ని విడిచిపెట్టి జబ్బును నయం చేసుకోమన్నాడు. జబ్బు నయం అయిన తర్వాత మళ్ళీ సన్యాసం స్వీకరించి గొప్ప ఆచార్యుడిగా పేరు తెచ్చుకున్నాడు.

## మూలాలు

వర్గం:జైనులు
సమంతభద్ర

* సమంతభద్ర (బోధిసత్వ) - బుద్ధుడి అవతారం
* సమంతభద్ర (జైన సన్యాసి) - జైనమత ఆచార్యుడు
2023 ఐసీసీ వరల్డ్ టెస్ట్ చాంపియన్‌షిప్ ఫైనల్

**ఐసీసీ వరల్డ్‌ టెస్ట్‌ చాంపియన్‌షిప్‌ ఫైనల్** 2021-2023 రెండవ ఎడిషన్, 2023 జూన్ 7 నుండి 11 వరకు ఆస్ట్రేలియా & భారత్ మధ్య ది ఓవల్, లండన్, ఇంగ్లాండ్ లో జరిగింది.
### ఫైనల్‌కు రూట్

## జట్టు సభ్యులు

## డబ్ల్యూటీసీ ఫైనల్ మ్యాచ్ వివరాలు
*  **మొదటి రోజు** : టాస్ గెలిచి బౌలింగ్‌ ఎంచుకున్న భారత్. తొలి రోజు ఆట ముగిసే సమయానికి ఆస్ట్రేలియా 3 వికెట్ల నష్టానికి 327 పరుగులు చేసింది. డేవిడ్‌ వార్నర్‌ (43; 8 ఫోర్లు), మార్నస్‌ లబుషేన్‌ (26), ఉస్మాన్‌ ఖవాజా (0) డకౌటయ్యాడు.  భారత బౌలర్లలో షమీ, సిరాజ్‌, శార్దూల్‌ తలా ఒక వికెట్‌ పడగొట్టారు.  తొలి రోజు ఆట ముగిసే సమయానికి ట్రావిస్‌ హెడ్‌ (156 బంతుల్లో 146 బ్యాటింగ్‌; 22 ఫోర్లు, ఒక సిక్సర్‌), స్టీవ్‌ స్మిత్‌ (227 బంతుల్లో 95 బ్యాటింగ్‌; 14 ఫోర్లు) క్రీజ్ లో ఉన్నారు. టెస్ట్‌ చాంపియన్‌షిప్ ఫైనల్లో మొదటి సెంచరీ నమోదు చేసిన తొలి ఆటగాడిగా ట్రావిస్‌ హెడ్‌ రికార్డు సృష్టించాడు.
* **రెండో రోజు**: ఆస్ట్రేలియా 469 పరుగుల స్కోరుకు ఆలౌటయ్యింది. మహ్మద్ సిరాజ్ 4 వికెట్లు, మహ్మద్ షమీ, థాకూర్ చెరో 2 వికెట్లు, రవీంద్ర జడేజా 1 తీయగా, మరో వికెట్ రనౌట్ రూపంలో ఔటయ్యారు. అనంతరం బ్యాటింగ్ ఆరంభించిన భారత్ రెండో రోజు ఆట ముగిసే సరికి తొలి ఇన్నింగ్స్‌లో 38 ఓవర్లలో 151/5 స్కోరుతో నిలిచింది. రోహిత్‌ (15), గిల్‌ (13), పుజార (14), కోహ్లీ (14), జడేజా (48) ఔటవ్వగా, క్రీజులో రహానె (29 బ్యాటింగ్‌), భరత్‌ (5 బ్యాటింగ్‌) ఉన్నారు.
* **మూడో రోజు** : భారత తొలి ఇన్నింగ్స్ 69.4 ఓవర్లలో 296 పరుగులకు ఆలౌట్ అయింది. రహానే 129 బంతుల్లో 89 పరుగులు, శార్దూల్ ఠాకూర్ (51) చేయడంతో భారత జట్టు స్కోర్ 270 పరుగులు దాటడంతో ఫాలోఆన్ గండం తప్పించారు. అనంతరం భారత జట్టు తొలి ఇన్నింగ్స్ 69.4 ఓవర్ల వద్ద 296 పరుగులు చేసి ఆలౌట్ అయింది. ఆ తర్వాత రెండో ఇన్నింగ్స్ ప్రారంభించిన ఆస్ట్రేలియా హెడ్ 18, స్మిత్ 34, డేవిడ్ వార్నర్ 1, ఉస్మాన్ ఖవాజా 13 పరుగులు ఔటవ్వగా, లబుషేన్ 41, కామెరూన్ గ్రీన్ 7 పరుగులు చేసి క్రీజులో ఉన్నారు. మూడో రోజు ఆట ముగిసే సమయానికి ఆస్ట్రేలియా 4 వికెట్లు కోల్పోయి 123 పరుగులు చేసింది. దీంతో తొలి ఇన్నింగ్స్‌లో 173 పరుగుల ఆధిక్యంతో కలిపి 296 పరుగుల ఆధిక్యంలో ఉంది.
* **నాల్గొవ రోజు** : ఆస్ట్రేలియా 123/4 ఓవర్‌నైట్‌ స్కోరుతో  రెండో ఇన్నింగ్స్‌ మొదలు పెట్టి 270/8 స్కోరు వద్ద డిక్లేర్‌ చేసింది. దీనితో ఆస్ట్రేలియా భారత్ ముందు 444 పరుగుల లక్ష్యాన్ని నిర్దేశించింది. ఆ తరువాత  రెండో ఇన్నింగ్స్‌ మొదలు పెట్టిన భారత్ ఆట ముగిసే సమయానికి రెండో  40 ఓవర్లలో 164/3 పరుగులు చేసింది.  గిల్‌ (18),  పుజార (27),  రోహిత్‌ (43) ఔటవ్వగా విరాట్‌ కోహ్లీ (44 బ్యాటింగ్‌), రహానె (20 బ్యాటింగ్‌) చేస్తూ క్రీజులో ఉన్నారు.
* **ఐదో రోజు**:  చివరి రోజు తొలి సెషన్‌లో రెండో ఇన్నింగ్స్ ప్రారంభించిన భారత  జట్టు వరుస వికెట్లను కోల్పోయి 234పరుగులకు ఆలౌట‌య్యింది. దీనితో 209 పరుగుల తేడాతో భారత్ పై ఆస్ట్రేలియా ఘన విజయం సాధించి 2023 ప్ర‌పంచ టెస్టు చాంపియ‌న్‌షిప్ గెలిచింది. డబ్ల్యూటీసీ ఫైనల్‌లో రెండో ఇన్నింగ్స్‌లో ఆసీస్ బౌల‌ర్ల‌లో లియాన్ 4, బోలాండ్ 3, స్టార్క్ 2, క‌మిన్స్ ఒక వికెట్ తీశారు.

## ప్రైజ్ మ‌నీ
*ప్ర‌పంచ టెస్టు చాంపియ‌న్‌షిప్ ఫైనల్ గెలిచిన ఆస్ట్రేలియాకు టెస్టు గ‌ద‌తో పాటు రూ. 13 కోట్లు (1.6 మిలియ‌న్ డాల‌ర్లు), ర‌న్న‌ర‌ప్‌గా భార‌త జ‌ట్టుకు రూ. 6.5 కోట్లు(8 ల‌క్ష‌ల డాల‌ర్లు) బ‌హుమ‌తిగా ల‌భించాయి.

## మూలాలు

వర్గం:క్రికెట్
ఆహార భద్రత పథకం

**ఆహార భద్రత పథకం** అనేది తెలంగాణ ప్రభుత్వం ప్రవేశపెట్టిన పథకం. తెలంగాణ రాష్ట్రంలో రేషన్ కార్డు ఉన్న కుటుంబంలోని ప్రతి ఒక్కరికి 6 కిలో గ్రాముల బియ్యం అందించడం కోసం ఈ పథకం ప్రవేశపెట్టబడింది. కుటుంబంలో ఎంతమంది ఉన్నా, ప్రతి ఒక్కరికి 6 కిలోల బియ్యం అందుతుంది. 

## ప్రారంభం
2015, జనవరి 1న కరీంనగర్ జిల్లా, హుజూరాబాద్ మండలం, చెల్పూరు గ్రామంలో అప్పటి తెలంగాణ రాష్ట్ర ఆర్థిక, పౌరసరఫరాల శాఖామంత్రి ఈటెల రాజేందర్ ఈ పథకాన్ని ప్రారంభించాడు.

## వివరాలు
గతంలో తెల్లకార్డు గల కుటుంబాలలో ఒక్కో వ్యక్తికి నాలుగు కిలోల చొప్పున, గరిష్టంగా 20 కిలోలు ఇచ్చేవారు. తెలంగాణ రాష్ట్రం వచ్చిన తరువాత ఆహార భద్రత కార్డుపై ఉన్న లబ్ధిదారులకు కిలోకు రూపాయి చొప్పున ఒక్కొక్కరికి 6 కిలోల బియ్యం, అంత్యోదయ కార్డున్న వారికి కిలోకు రూపాయి చొప్పున ఒక్కో కార్డుపై 35 కిలోల బియ్యం, అన్నపూర్ణ కార్డులున్న వారికి ఒక్కో కార్డుపై 10 కిలోల బియ్యాన్ని ఉచితంగా అందిస్తున్నారు.

## నిధులు
ఈ పథకం అమలుకోసం 2015-16 రాష్ట్ర బడ్జెట్ లో ఆహార భద్రత, సబ్సిడీకి రూ. 1,105 కోట్లు కేటాయించబడింది. తెలంగాణ చిహ్నంతో కొత్తగా అందజేసే ఆహార భద్రతా కార్డుల ముద్రణకు 10 కోట్ల రూపాయలను కూడా కేటాయించింది.

## ఇవి కూడా చూడండి
* తెలంగాణ ప్రభుత్వ పథకాలు

## మూలాలు

వర్గం:తెలంగాణ
వర్గం:తెలంగాణ ప్రభుత్వ పథకాలు
వర్గం:2015 స్థాపితాలు
చేనేత మిత్ర పథకం

**చేనేత మిత్ర పథకం** (ఇన్‌పుట్ సబ్సిడీ లింక్డ్ వేతన పరిహారం పథకం) అనేది తెలంగాణ ప్రభుత్వం ప్రవేశపెట్టిన పథకం. ఈ పథకం ద్వారా తెలంగాణలోని సహకార, సహకారేతర ప్రాథమిక చేనేత సహకార సంఘాలలోని చేనేత కార్మికులకు, చేనేత పారిశ్రామికవేత్తలు, స్వయం సహాయక సంఘాలను ఏర్పరుచుకునే చేనేత కార్మికులందరికీ 40 శాతం నూలు సబ్సిడీ అందించబడుతోంది. అయితే పథకంలో మార్పులు తీసుకొచ్చిన మగ్గం మీద పనిచేసే ప్రతి కార్మికునికి నెలనెలా రూ.3వేలు వారి ఖాతాల్లో జమ చేయనున్నట్లు 2023, ఆగస్టు 7న ప్రభుత్వం ప్రకటించింది.

## రూపకల్పన
చేనేత కార్మికులు చీరల, ఇతర చేనేత ఉత్పత్తులను తయారుచేయడంకోసం కాటన్‌హాంక్ నూలు, దేశీయ పట్టు, ఉన్ని, రంగులు, రసాయనాలను కొనుగోలు చేయవలసి ఉంటుంది. అలాంటి సందర్భంలో చేనేత కార్మికులకు ఆర్థికంగా సహకారం అందించడంకోసం ప్రభుత్వం ఈ పథకాన్ని ప్రవేశపెట్టింది.

## ప్రారంభం
ఈ పథకాన్ని 2017, నవంబరు 18న రాష్ట్ర మంత్రి కల్వకుంట్ల తారక రామారావు వరంగల్లులో ప్రారంభించాడు.

## పథకం అమలు
జియో ట్యాగ్ చేయబడిన చేనేత కార్మికులు, అనుబంధ కార్మికులు ఆన్‌లైన్ పోర్టల్‌లో నమోదు చేసుకున్న తరువాత చేనేత-జౌళి శాఖ ఆయా రిజిస్ట్రేషన్‌లను ధ్రువీకరించి, అర్హులైన చేనేత సంఘాలు/చేనేత కార్మికుల రిజిస్ట్రేషన్‌లకు ఆమోదం ఇస్తారు. ఆమోదం పొందిన తరువాత నేషనల్ హ్యాండ్ లూమ్ డెవలప్మెంట్ కార్పొరేషన్ ఎంప్యానెల్డ్ సంస్థ నుండి నూలును కొనుగోలు చేసి, ఉత్పత్తి ప్రణాళికల వివరాలను సమర్పించడంతోపాటు ఆన్‌లైన్ పోర్టల్‌లో నూలు బిల్లులను అప్‌లోడ్ చేయాలి. వాటిని పరిశీలించి 45 రోజుల తరువాత, 40% సబ్సిడికి సిఫార్సు చేయబడుతుంది. ఆ సబ్సిడీ మొత్తం నేరుగా లబ్ధిదారుల ఖాతాలకు అంటే మాస్టర్ వీవర్లు, జియో-ట్యాగ్ చేయబడిన మెయిన్ వీవర్లు, అనుబంధ కార్మికుల బ్యాంకు ఖాతాలకు నేరుగా అందించబడుతుంది.

### పథకంలో మార్పు
చేనేత మిత్ర పథకం కింద కార్మికులకు నూలు, రంగులు, రసాయనాలకు 50 శాతం మేర ఇస్తున్న సబ్సిడీ సకాలంలో వారి ఖాతాల్లో జమకావడం లేదన్న విమర్శలు వచ్చాయి. అంతేకాకుండా గతంలో కార్మికుడికి ప్రభుత్వానికి మధ్య దళారుల ప్రమేయం ఉండేది, ఇచ్చే పైసలు సక్రమంగా కార్మికుడికి చేరడం లేదన్నది ప్రభుత్వ దృష్టికి చేరింది. నేపథ్యంలో మధ్య దళారీ వ్యవస్థకు చెక్‌పెడుతూ ఇకపై మగ్గం మీద పనిచేసే ప్రతి కార్మికునికి నెలనెలా రూ.3వేలు వారి ఖాతాల్లో జమ చేయనున్నట్లు 2023, ఆగస్టు 7న మన్నెగూడలోని బీఎంఆర్‌ కన్వెన్షన్‌ హాల్‌లో జరిగిన జాతీయ చేనేత దినోత్సవ వేడుకల సందర్భంగా మంత్రి కేటీఆర్‌ ప్రకటించాడు.

2023 సెప్టెంబరు 1వ తేదీన చేనేత మిత్రకు సంబంధించిన డబ్బులు రాష్ట్రవ్యాప్తంగా జియో ట్యాగింగ్‌ చేసిన 32 వేలకుపైగా కార్మికుల ఖాతాల్లో జమ చేయబడ్డాయి.

## నిధులు
2018-19 ఆర్థిక సంవత్సరం నుంచి ప్రతి సంవత్సరం రాష్ట్రం బడ్జెట్‌లో రూ.100 కోట్ల చొప్పున కేటాయించబడింది.

## ఇవి కూడా చూడండి

* తెలంగాణ ప్రభుత్వ పథకాలు
* నేతన్న బీమా పథకం
* చేనేత లక్ష్మి పథకం
* తెలంగాణ చేనేత అభయహస్తం పథకం
## మూలాలు

వర్గం:తెలంగాణ
వర్గం:చేనేత
వర్గం:తెలంగాణ ప్రభుత్వ పథకాలు
వర్గం:2017 స్థాపితాలు
వివాహ ఉంగరం

**వివాహ ఉంగరం** అనేది వివాహానికి సంబంధించిన సాంప్రదాయ చిహ్నం, ఇది వివాహ వేడుకలో భాగస్వాముల మధ్య మార్పిడి చేయబడుతుంది. ఇది సాధారణంగా ఎడమ చేతి ఉంగరపు వేలుపై ధరిస్తారు, అయినప్పటికీ సాంస్కృతిక పద్ధతులు మారవచ్చు.

వివాహ ఉంగరాలు తరచుగా బంగారం, వెండి, ప్లాటినం వంటి విలువైన లోహాలతో తయారు చేయబడతాయి. అవి సాదాగా లేదా వజ్రాలు లేదా ఇతర రత్నాలతో అలంకరించబడి ఉంటాయి. రింగ్ యొక్క వృత్తాకార ఆకారం శాశ్వతత్వం, జీవిత భాగస్వాముల మధ్య అంతులేని బంధాన్ని సూచిస్తుంది.

వివాహ ఉంగరాల మార్పిడి అనేక వివాహ వేడుకలలో ముఖ్యమైన భాగం, ఇది ఒకరికొకరు జంట యొక్క నిబద్ధత యొక్క బహిరంగ ప్రకటన. ఉంగరం అనేది వివాహ ప్రమాణాల యొక్క కనిపించే రిమైండర్, ప్రేమ, విశ్వసనీయతకు స్థిరమైన చిహ్నంగా పనిచేస్తుంది.

ఉంగరాలు మార్చుకునే సంప్రదాయం అనేక సంస్కృతులలో లోతుగా పాతుకుపోయినప్పటికీ, కొంతమంది జంటలు ఉంగరాలు ధరించే పద్ధతి కాకుండా వారి నిబద్ధతకు ప్రత్యామ్నాయ చిహ్నాలను ఎంచుకోవచ్చు. అంతిమంగా, వివాహ ఉంగరాలను మార్చుకోవాలనే నిర్ణయం వ్యక్తిగత ప్రాధాన్యతలు, సాంస్కృతిక లేదా మతపరమైన ఆచారాల ఆధారంగా వ్యక్తిగత ఎంపిక.
త్రిలోచన్ కనుంగో

**త్రిలోచన్‌ కనుంగో** ఒడిశా రాష్ట్రానికి చెందిన రాజకీయ నాయకుడు. ఆయన 1999లో జగత్‌సింగ్‌పూర్ లోక్‌సభ నియోజకవర్గం నుండి ఎంపీగా ఎన్నికయ్యాడు.
## రాజకీయ జీవితం
త్రిలోచన్‌ కనుంగో బిజూ జనతా దళ్ పార్టీ ద్వారా రాజకీయాల్లోకి వచ్చి కటక్ మునిసిపాలిటీ ఛైర్మన్‌గా పని చేసి కటక్ నగరంలో పారిశుద్ధ్య వ్యవస్థను మెరుగుపరచడం ద్వారా దోమల బెడదను అరికట్టడానికి ముందు జాగ్రత్త చర్యలు తీసుకున్నందుకుగాను కటక్ మునిసిపాలిటీ ఛైర్మన్‌గా (1979-80, 1992-95) ప్రజాదరణ పొందాడు. ఆయన అనంతరం ఒడిశా రాష్ట్ర ఆర్థిక సంఘం చైర్‌పర్సన్‌గా పని చేసి 1971లో తొలిసారి ఎమ్మెల్యేగా అసెంబ్లీకి ఎన్నికయ్యాడు. 

త్రిలోచన్‌ కనుంగో ఆ తరువాత 1974, 1985లో జరిగిన అసెంబ్లీ ఎన్నికల్లో ఎమ్మెల్యేగా ఎన్నికయ్యాడు. ఆయన 1999లో జరిగిన పార్లమెంట్ ఎన్నికల్లో జగత్‌సింగ్‌పూర్ లోక్‌సభ స్థానం నుండి ఎంపీగా ఎన్నికయ్యాడు.
## మరణం
త్రిలోచన్‌ కనుంగో వయో సంబంధిత వ్యాధులతో భువనేశ్వర్‌లోని ఓ ఆస్పత్రిలో చికిత్స పొందుతూ ఆరోగ్యం విషమించడంతో 2023 ఏప్రిల్ 21న మరణించాడు. ఆయనకు భార్య, ఒక కుమారుడు , ముగ్గురు కుమార్తెలు ఉన్నారు.

## మూలాలు

వర్గం:2023 మరణాలు
బ్జోర్న్ డెహ్లీ

**బ్జోర్న్ డెహ్లీ** మాజీ నార్వేజియన్ క్రాస్ కంట్రీ స్కీయర్, అతను క్రీడా చరిత్రలో గొప్ప అథ్లెట్లలో ఒకరిగా విస్తృతంగా పరిగణించబడ్డాడు. అతను 1967 జూన్ 19 న నార్వేలోని ఎల్వెరంలో జన్మించాడు. 1990వ దశకంలో క్రాస్ కంట్రీ స్కీయింగ్‌లో డెహ్లీ యొక్క ఆధిపత్యం అతనికి నార్వేలో మంచి పేరు తెచ్చిపెట్టింది, అతనికి అంతర్జాతీయ గుర్తింపును తెచ్చిపెట్టింది.

డెహ్లీ తన కెరీర్‌లో మొత్తం ఎనిమిది ఒలింపిక్ బంగారు పతకాలు, నాలుగు రజత పతకాలను గెలుచుకున్నాడు, అతని పదవీ విరమణ సమయంలో చరిత్రలో అత్యంత విజయవంతమైన వింటర్ ఒలింపియన్‌గా నిలిచాడు. అతను 1992 నుండి 1998 వరకు వింటర్ ఒలింపిక్స్‌లో పాల్గొన్నాడు, వ్యక్తిగత, టీమ్ ఈవెంట్‌లలో రాణించాడు. స్ప్రింట్, వ్యక్తిగత, రిలే రేసులతో సహా వివిధ విభాగాలలో అతనికి బంగారు పతకాలు వచ్చాయి.

అతని ఒలింపిక్ విజయంతో పాటు, డెహ్లీ తొమ్మిది ప్రపంచ ఛాంపియన్‌షిప్ టైటిళ్లను కూడా గెలుచుకున్నాడు, మొత్తం ప్రపంచ కప్ టైటిల్‌ను ఆరుసార్లు గెలుచుకున్నాడు. అతను తన కెరీర్‌లో అనేక రికార్డులను నెలకొల్పాడు, ఒకే వింటర్ ఒలింపిక్స్‌లో అత్యధిక పతకాలు (లిల్లేహమ్మర్ 1994లో నాలుగు స్వర్ణాలు, రెండు రజతాలు) గెలుచుకున్నాడు.

డెహ్లీ తన అసాధారణమైన ఓర్పు, సాంకేతికత, పోటీ స్ఫూర్తికి ప్రసిద్ధి చెందాడు. అతను క్రాస్ కంట్రీ స్కీయింగ్‌లో విప్లవాత్మకమైన రేసింగ్ శైలిని పరిచయం చేయడం ద్వారా, క్రీడలో సాధ్యమయ్యేదిగా భావించిన వాటి సరిహద్దులను దాటడం ద్వారా విప్లవాత్మక మార్పులు చేశాడు.

2001లో ప్రొఫెషనల్ స్కీయింగ్ నుండి రిటైర్ అయిన తర్వాత, డెహ్లీ తన సొంత స్పోర్ట్స్ వేర్ లైన్‌తో సహా పలు వ్యాపార వ్యాపారాలలో పాల్గొన్నాడు. అతను నార్వేజియన్ క్రీడలలో ప్రముఖ వ్యక్తిగా మిగిలిపోయాడు, యువ క్రీడాకారులకు స్ఫూర్తినిస్తూనే ఉన్నాడు.

బ్జోర్న్ డెహ్లీ యొక్క విజయాలు, క్రాస్-కంట్రీ స్కీయింగ్‌కు చేసిన సహకారం అతనిని క్రీడలో ఒక లెజెండ్‌గా స్థిరపరిచాయి, అతను నార్వేజియన్ చరిత్రలో గొప్ప అథ్లెట్లలో ఒకరిగా పరిగణించబడుతున్నాడు.

## ఇవి కూడా చూడండి
* ఒలింపిక్ క్రీడలు

## మూలాలు

వర్గం:1967 జననాలు
వర్గం:జీవిస్తున్న ప్రజలు
వర్గం:ఒలింపిక్ బంగారు పతక విజేతలు
వర్గం:ఒలింపిక్ రజత పతక విజేతలు
ముక్తా తిలక్

**ముక్తా తిలక్** మహారాష్ట్ర రాష్ట్రానికి చెందిన రాజకీయ నాయకురాలు. ఆమె 2019 మహారాష్ట్ర శాసనసభ ఎన్నికలలో కస్బా శాసనసభ నియోజకవర్గం నుండి ఎమ్మెల్యేగా గెలిచింది. ముక్తా తిలక్ 2019లో ఎమ్మెల్యే కాకముందు పుణె మేయర్‌గా పనిచేసింది. ఆమె స్వాతంత్ర్య సమరయోధుడు లోకమాన్య తిలక్‌కి మనవరాలు.

## రాజకీయ జీవితం
ముక్తా తిలక్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 2002 నుండి 2017 వరకు పూణే మునిసిపల్ కార్పొరేషన్ కు నాలుగుసార్లు కార్పొరేటర్‌గా ఎన్నికై 2017లో పూణే మునిసిపల్ ఎన్నికల్లో బీజేపీ అధికారాన్ని చేజిక్కించుకున్న తర్వాత రెండున్నర సంవత్సరాల పాటు పూణే మేయర్‌గా పనిచేసి మహిళల కోసం ప్రత్యేక బస్సు సర్వీస్‌తో సహా అనేక చర్యలను ప్రారంభించింది. ఆమె 2019లో కస్బా శాసనసభ నియోజకవర్గం నుండి ఎమ్మెల్యేగా పోటీ చేసి గెలిచింది.

## మరణం
ముక్తా తిలక్ ఐదేళ్లుగా బ్రెస్ట్ క్యాన్సర్‌తో పోరాడుతూ పూణెలోని గెలాక్సీ కేర్ మల్టీ స్పెషాలిటీ హాస్పిటల్ లో చికిత్స పొందుతూ ఆరోగ్యం విషమించడంతో 2023 డిసెంబరు 22న మరణించింది. ఆమెకు భర్త శైలేష్ తిలక్, కుమారుడు కునాల్, కుమార్తె చైత్రాలి ఉన్నారు.

## మూలాలు
లక్ష్మణ్ జగ్తప్

**లక్ష్మణ్ పాండురంగ్ జగ్తప్**  (15 ఫిబ్రవరి 1963 - 3 జనవరి 2023)  మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు చించ్వాడ్ శాసనసభ నియోజకవర్గం నుండి మూడు సార్లు ఎమ్మెల్యేగా గెలిచాడు.

## రాజకీయ జీవితం
లక్ష్మణ్ జగ్తప్ 1986లో జరిగిన తొలి పింప్రి-చించ్‌వాడ్ మున్సిపల్ కార్పొరేషన్ (పీసీఎంసీ) ఎన్నికల్లో కార్పొరేటర్‌గా ఎన్నికై ఆ తర్వాత 2006 వరకు పలుమార్లు కార్పొరేటర్‌గా ఎన్నికై 2000లో పింప్రి-చించ్వాడ్ మేయర్‌గా పని చేశాడు. ఆయన 2009లో కొత్తగా ఏర్పడిన చించ్వాడ్ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. లక్ష్మణ్ జగ్తప్ 2014 లోక్‌సభ ఎన్నికలలో మావల్ నియోజకవర్గం నుండి పోటీ చేసి శివసేన అభ్యర్థి శ్రీరంగ్ బర్నే చేతిలో ఓడిపోయాడు. అనంత‌రం ఆయన 2014, 2019లో జరిగిన శాసనసభ ఎన్నికల్లో వరుసగా మూడోసారి ఎమ్మెల్యేగా ఎన్నికయ్యాడు.

## మరణం
లక్ష్మణ్‌ జగ్తప్‌ క్యాన్సర్‌తో బాధపడుతున్న ఆయన బేనర్‌లోని ఓ ప్రైవేటు ఆసుపత్రిలో చికిత్స పొందుతూ 2023 జనవరి 3న మరణించాడు.
## మూలాలు

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:2023 మరణాలు
గిరీష్ బాపట్

**గిరీష్ బాపట్** (3 సెప్టెంబర్ 1950 - 29 మార్చి 2023) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు కస్బాపేట్ నుండి ఐదు సార్లు ఎమ్మెల్యేగా, ఫడ్నవీస్ మంత్రివర్గంలో ఆహారం, పౌర సరఫరాలు, వినియోగదారుల రక్షణ, ఆహారం, ఔషధాల నిర్వహణ, పార్లమెంటరీ వ్యవహారాల కేబినెట్ మంత్రిగా పని చేసి 2019లో పూణే లోక్‌సభ నియోజకవర్గం నుండి ఎంపీగా ఎన్నికయ్యాడు.
## రాజకీయ జీవితం
గిరీష్ బాపట్ రాష్ట్రీయ స్వయంసేవక్ సంఘ్‌తో తన రాజకీయ జీవితాన్ని ప్రారంభించి 1980లో పూణే సిటీ బీజేపీ కార్యదర్శిగా నియమితులయ్యాడు. ఆయన 1983లో జరిగిన ఉప ఎన్నికల్లో పూణే మున్సిపల్ కార్పొరేషన్‌కు తొలిసారిగా కార్పొరేటర్‌గా ఎన్నికైన ఆయన ఆ తర్వాత మూడు సార్లు కార్పొరేటర్‌గా ఎన్నికై 1986-87లో పూణే మున్సిపల్ కార్పొరేషన్ స్టాండింగ్ కమిటీ చైర్మన్‌గా నియమితులయ్యాడు.

గిరీష్ బాపట్ 1995లో మహారాష్ట్ర శాసనసభ ఎన్నికల్లో కస్బా పేట్ శాసనసభ నియోజకవర్గం నుండి బిజెపి అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 1997లో కృష్ణా వ్యాలీ డెవలప్‌మెంట్ కార్పొరేషన్ డైరెక్టర్‌గా నియమితులయ్యాడు. గిరీష్ బాపట్ 1999, 2004, 2009, 2014 అసెంబ్లీ ఎన్నికల్లో వరుసగా ఐదుసార్లు ఎమ్మెల్యేగా ఎన్నికై ఫడ్నవీస్ మంత్రివర్గంలో 4 డిసెంబర్ 2014 నుండి 4 జూన్ 2019 వరకు ఆహారం, పౌర సరఫరాలు, వినియోగదారుల రక్షణ, ఆహారం, ఔషధాల నిర్వహణ, పార్లమెంటరీ వ్యవహారాల శాఖ మంత్రిగా పని చేశాడు. ఆయన 2019 పార్లమెంట్ ఎన్నికలలో పూణే నియోజకవర్గం నుండి లోక్‌సభ సభ్యుడిగా ఎన్నికయ్యాడు.
## మరణం
గిరీష్ బాపట్ అనారోగ్యంతో బాధపడుతూ దీనానాథ్ మంగేష్కర్ ఆసుపత్రిలో ఇంటెన్సివ్ కేర్ యూనిట్ (ఐసియు)లో చేరి చికిత్స పొందుతూ 2023 మార్చి 29న మరణించాడు.

## మూలాలు

వర్గం:1950 జననాలు
వర్గం:2023 మరణాలు
కల్పి శాసనసభ నియోజకవర్గం

**కల్పి శాసనసభ నియోజకవర్గం** ఉత్తర ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం జలౌన్ జిల్లా, జలౌన్ లోక్‌సభ నియోజకవర్గం పరిధిలోని ఐదు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:ఉత్తర ప్రదేశ్ శాసనసభ నియోజకవర్గాలు
మన ఊరు - మన కూరగాయలు పథకం

**మన ఊరు - మన కూరగాయలు పథకం** అనేది తెలంగాణ ప్రభుత్వం ప్రవేశపెట్టిన పథకం. హైదరాబాదు నగర ప్రజలకు తక్కువ ధరకు కూరగాయలు అందించడం, రైతులను ప్రోత్సహించేందుకు ఈ పథకం ప్రవేశపెట్టబడింది. ఈ విధానంతో రైతులు తమ ఉత్పత్తులను నేరుగా సరసమైన ధరలకు వినియోగదారులకు విక్రయించుకోవచ్చు. కూరగాయల ధరలు నిలకడగా ఉండడంతో అంతిమంగా పట్టణ ప్రజలకు మేలు జరుగుతుంది.

## ప్రారంభం
2014, ఆగస్టు 6న ముఖ్యమంత్రి కల్వకుంట్ల చంద్రశేఖర్ రావు ఈ పథకాన్ని ప్రారంభించాడు. 

## పథకం అమలు
ఒక్కో మండలంలో 100 హెక్టార్ల చొప్పున 200హెక్టార్లలో కూరగాయల సాగు విస్తీర్ణాన్ని పెంచడంకోసం ఒక్కో హెక్టారుకు లక్షల రూపాయలతో 500 మంది రైతులకు సబ్సిడీపై విత్తనాలు, డ్రిప్ పరికారాలు, ట్రేలు సమకూర్చడంతోపాటు రైతులకు ప్రత్యేక శిక్షణ కార్యక్రమాలను కూడా ఏర్పాటుచేశారు. 

## గ్రామాల ఎంపిక
వ్యవసాయ మార్కెటింగ్ శాఖ తొలిదశలో నగరానికి 50 కిలోమీటర్ల నుంచి 60 కిలోమీటర్ల లోపు ఉండేలా రంగారెడ్డి, మెదక్, మహబూబ్ నగర్ జిల్లాల నుంచి 35 గ్రామాలను ఎంపిక చేసి 10 క్లస్టర్లుగా విభజించింది. ప్రతి క్లస్టర్‌లో మూడు నుండి నాలుగు గ్రామాలున్నాయి. మూడు జిల్లాల నుంచి 1900 మంది రైతులను ఎంపిక చేసింది. ప్రతి క్లస్టర్ నుండి ప్రతిరోజూ 3 టన్నుల కూరగాయల సరఫరా జరుగుతోంది.

## ఇవి కూడా చూడండి
* తెలంగాణ ప్రభుత్వ పథకాలు

## మూలాలు

వర్గం:తెలంగాణ
వర్గం:తెలంగాణ ప్రభుత్వ పథకాలు
వర్గం:2014 స్థాపితాలు
బ్లాక్ టై

**బ్లాక్ టై** అనేది సాధారణంగా అధికారిక ఈవెంట్‌ల కోసం దుస్తుల కోడ్‌ను సూచిస్తుంది. ఇది సాధారణంగా వివాహాలు, వేడుకలు లేదా ఉన్నత స్థాయి పార్టీల వంటి సాయంత్రం ఈవెంట్‌లతో ముడిపడి ఉంటుంది. ఆహ్వానం "బ్లాక్ టై" అని పేర్కొన్నప్పుడు, అతిథులు నిర్దిష్ట పద్ధతిలో దుస్తులు ధరించాలని భావిస్తారు.

పురుషులకు, బ్లాక్ టై వేషధారణలో సాధారణంగా నలుపు రంగు టక్సేడో లేదా డిన్నర్ సూట్, తెల్లటి దుస్తుల చొక్కా, నల్లటి ఫార్మల్ బో టై, బ్లాక్ ఫార్మల్ బూట్లు (పేటెంట్ లెదర్ వంటివి), బ్లాక్ ఫార్మల్ సాక్స్ ఉంటాయి. ఐచ్ఛిక ఉపకరణాలలో కమ్మర్‌బండ్ లేదా వెయిస్ట్‌కోట్ (వెస్ట్), కఫ్‌లింక్‌లు, పాకెట్ స్క్వేర్ ఉండవచ్చు.

మహిళలకు, బ్లాక్ టై వస్త్రధారణ మరింత మారవచ్చు, అయితే ఇది సాధారణంగా సొగసైన సాయంత్రం గౌను లేదా అధికారిక కాక్టెయిల్ దుస్తులను కలిగి ఉంటుంది. దుస్తులు నేల పొడవు లేదా కనీసం మోకాళ్ల వరకు ఉండాలి. నగలు, హై హీల్స్, సాయంత్రం క్లచ్‌తో యాక్సెస్ చేయడం సాధారణం.

ఈవెంట్ లేదా దానిని హోస్ట్ చేసే సంస్థపై ఆధారపడి నిర్దిష్ట దుస్తుల కోడ్‌లు మారవచ్చు.

## ఇవి కూడా చూడండి
* దుస్తులు

## మూలాలు

* gentlemansgazette.com

వర్గం:దుస్తులు
వర్గం:దుస్తుల కోడ్‌లు
కడక్‌నాథ్ కోడి

**కడక్‌నాథ్** **కోడి** దీనిని కాలి మాసి ("నల్ల మాంసం కలిగిన కోడి") అని కూడా పిలుస్తారు. ఇది మధ్య భారతదేశంలో కనిపించే ఒక రకమైన కోడి. ఇవి ఎక్కువగా మధ్యప్రదేశ్ రాష్ట్రంలోని ఝబువా జిల్లాలో, ఛత్తీస్‌గఢ్ రాష్ట్రంలో ఉన్నాయి. ఈ కోడి మాంసం భౌగోళిక సూచిక (జిఐ ట్యాగ్) ట్యాగ్‌ని కలిగి ఉంది, దీనిని 30 జూలై 2018న భారత ప్రభుత్వం ఆమోదించింది. కడక్‌నాథ్ జాతి ఇండోనేషియాలో కూడా కనిపిస్తుంది. స్థానిక ప్రజలు ఈ కోడిని "అయం సెమాని" అని పిలుస్తారు.

## రకాలు
* జెట్ బ్లాక్
* గోల్డెన్
* పెన్సిల్డ్
## ప్రత్యేకత
ఈ కోడి శరీరం, మాంసం, కాళ్లు, గోళ్లు, ముక్కు, తోక, లోపలి పొర, నాలుక రంగు కూడా నల్లగా ఉంటుంది. ఈ కోడి మాంసంలో కొవ్వు తక్కువగా, పోషకాలు ఎక్కువగా ఉంటాయి. ఈ కోడి మాంసానికి మార్కెట్‌లో డిమాండ్‌ ఎక్కువగా ఉంటుంది. ఈ కోడి మాంసం ధర సాధారణ బ్రాయిలర్ కోడి మాంసం ధర కంటే దాదాపు 3-4 రెట్లు ఎక్కువగా ఉంటుంది. ఇతర కోడి జాతులలో కొవ్వు పరిమాణం 13-25% వరకు ఉంటుంది, కానీ కడక్‌నాథ్ కోడి  మాంసంలో కొవ్వు పరిమాణం 0.73-1.03% వరకు మాత్రమే ఉంటుంది. శరీరంలో మెలనిన్ అధికంగా ఉండటం వల్ల, ఈ కోడి రంగు నల్లగా ఉంటుంది. కోడి బరువు దాదాపు 1.2–1.5 కిలోలు (2.6–3.3 పౌండ్లు) ఉంటుంది. కడక్‌నాథ్ కోళ్ల గుడ్లు కొద్దిగా గులాబీ రంగుతో గోధుమ రంగులో ఉంటాయి.

* 6-7 నెలల్లో కోడి బరువు - 1.5 కిలోలు
* పూర్తి పరిణామం - 180 రోజులు 
* వార్షిక గుడ్డు ఉత్పత్తి - 105
* 40 రోజుల్లో గుడ్డు బరువు - 49 గ్రాములు
* సంతానోత్పత్తి - 55%

## ఔషధ, పోషక గుణాలు
కోడి మాంసం 18-20% పోషకాలను కలిగి ఉండగా, కడక్‌నాథ్ కోడి మాంసంలో 25% కంటే ఎక్కువ పోషకాలు ఉంటాయి. ఇతర కోళ్ల జాతులలో కొవ్వు శాతం 13-25% వరకు ఉంటుందని, కడక్‌నాథ్ కోళ్ళలో కొవ్వు శాతం 0.73-1.03% మాత్రమే ఉంటుందని పరిశోధనలో తేలింది. కడక్‌నాథ్ మాంసంలో 18 రకాల అమైనో ఆమ్లాలు పుష్కలంగా ఉంటాయి, వీటిలో 8 అమైనో ఆమ్లాలు మానవ శరీరానికి చాలా మేలు చేస్తాయి. విటమిన్లు బి1, బి2, బి6, బి12, సి, ఇ, నియాసిన్, పోషకాలు, ఐరన్, కాల్షియం, ఫాస్పరస్, నికోటినిక్ యాసిడ్ వంటి అనేక ముఖ్యమైన పోషకాలు కడక్‌నాథ్ మాంసంలో ఉన్నాయి.

దీని మాంసం తినడం వల్ల హిమోగ్లోబిన్ పెరుగుతుంది, నాడీ వ్యాధులు తగ్గుతాయి.  మెదడు, నరాల వ్యాధులను నయం చేయడానికి ఆదిమ తెగలు కడకనాథ్ కోడి రక్తంతో చేసిన ఔషధాన్ని తాగుతారు. కడకనాథ్  కోడి  మెలనిన్ నల్ల వర్ణద్రవ్యం గుండెకు రక్త ప్రవాహాన్ని పెంచుతుంది. దీని వలన అధిక రక్తపోటు, గుండె జబ్బులు, నరాలవ్యాధి, స్ట్రోక్, రక్తం గడ్డకట్టడం వంటివి వ్యాధులు తగ్గుతాయి. దీనిని హోమియోపతి మందులలో కూడా ఉపయోగిస్తారు.

## అంతరించిపోయే ముప్పు
ఈ కోళ్లను ఎక్కువ సంఖ్యలో ఆహారం కోసం ఉపయోగించడంతో, వాటి సంఖ్య క్రమంగా తగ్గుతోంది. వాటిని అంతరించిపోకుండా కాపాడేందుకు కేంద్ర ప్రభుత్వం దారిద్య్రరేఖకు దిగువన ఉన్న ప్రజలకు కడక్‌నాథ్ కోళ్లను పెంచుకునే అవకాశాన్ని కల్పిస్తోంది.  ఒడిషాలోని వివిధ ప్రాంతాలలో కడక్‌నాథ్ కోళ్లు ప్రైవేటుగా సాగు చేయబడుతున్నాయి.

## మూలాలు

వర్గం:పక్షులు
వర్గం:భారతదేశ భౌగోళిక గుర్తింపులు
మేలిముసుగు

**మేలిముసుగు** (**పరదా**) అనేది ముఖం లేదా తల భాగాన్ని మొత్తం కప్పుకోవడానికి ధరించే వస్త్రం. మేలిముసుగులు సాధారణంగా మహిళలు ధరిస్తారు. వీటిని వివిధ సాంస్కృతిక, సాంప్రదాయ లేదా మతపరమైన కారణాల కోసం ధరిస్తారు. ఇవి నిర్దిష్ట సాంస్కృతిక లేదా మతాచారాలపై ఆధారపడి వేర్వేరు వస్త్రాలతో చేసినవి, రకాలు, పొడవుల్లో లభిస్తాయి.

కొన్ని సంస్కృతులలో, ముసుగులు నమ్రతకు చిహ్నంగా ధరిస్తారు. ఇవి సాధారణంగా సంప్రదాయ వస్త్రధారణలో భాగంగా ఉంటాయి. ఉదాహరణకు, కొన్ని ముస్లిం సంస్కృతులలో, మహిళలు హిజాబ్‌ను ధరించవచ్చు. ఇది తల, మెడను కప్పి ఉంచే కండువా, కానీ ముఖాన్ని బహిర్గతం చేస్తుంది. ఇతర సందర్భాల్లో, మహిళలు నిఖాబ్ ధరించవచ్చు. ఇది ముఖాన్ని కప్పివేస్తుంది, కళ్ళు మాత్రమే కనిపిస్తాయి. బురఖా అనేది మరొక రకమైన పూర్తి-శరీర ముసుగు. ఇది ముఖంతో సహా మొత్తం శరీరాన్ని కప్పివేస్తుంది. ఈ సాంప్రదాయం ఆఫ్ఘనిస్తాన్లోని కొన్ని ప్రాంతాలు, సంస్కృతులతో సంబంధం కలిగి ఉంటుంది.

పాశ్చాత్య వివాహ సంప్రదాయాలలో కూడా పరదాలు ధరిస్తారు. ఇక్కడ వధువు తన పెళ్లి దుస్తులలో భాగంగా తరచుగా పరదా ధరిస్తుంది. ఈ సంప్రదాయం వివిధ చారిత్రక, సాంస్కృతిక పద్ధతులలో ప్రతీకాత్మక మూలాలను కలిగి ఉంది. వివాహ వేడుకలో స్వచ్ఛత, నమ్రత, వధువు యొక్క ఆవిష్కృత భావనలతో తరచుగా సంబంధం కలిగి ఉంటుంది.

ముసుగులు ధరించడం సంస్కృతులలో చాలా తేడా ఉంటుంది. వ్యక్తుల సందర్భం, వ్యక్తిగత నమ్మకాలను బట్టి విభిన్న అర్థాలను కలిగి ఉంటుంది.

## ఇవి కూడా చూడండి
* బురఖా

## మూలాలు

* The Veil and Urban Space in Istanbul: Women's dress, mobility and Islamic knowledge
* The Veil and Urban Space in Istanbul: Women's dress, mobility and Islamic knowledge
* The Theology of the Veil
* The Theological Significance of the Veil
* The types of women who veil at Mass
* The Islamic veil across Europe
* Wedding Veil Traditions, Explained
* History behind the bridal veil
* What is the Symbolism of a Bride's Veil?
* Why Does a Jewish Bride Wear a Veil on Her Face?
* Do Women Still Wear Veils to Funerals?

వర్గం:పెళ్లి
వర్గం:దుస్తులు
పరదా

* మేలిముసుగు - సాంస్కృతిక, సాంప్రదాయ లేదా మతపరమైన కారణాల కోసం ధరిస్తారు
* పరదా (ఇస్లాం) (బురఖా) - అధికంగా తమ మత సంప్రదాయానుసారం ముస్లిం స్త్రీలు ధరిస్తారు.
యాని

**బేబీ యాని** (ఆంగ్లం: Baby Annie; 2001 మార్చి 31) తెలుగు చిత్రాలలో నటించిన భారతీయ బాలనటి. ఆమె 2011 రాజన్నలో మల్లమ్మ పాత్రకు ప్రసిద్ది చెందింది, దీనికి ఆమె నంది అవార్డును అందుకుంది. ఆమె జగపతి బాబు, ఛార్మీలతో కలిసి నటించి అనుకోకుండా ఒక రోజు (2005) చిత్రంతో అరంగేట్రం చేసింది. ఆమె స్టాలిన్ (2006),విక్రమార్కుడు (2006) అతిది (2007), స్వాగతం (2008), ఏక్ నిరంజన్ (2009) వంటి ప్రముఖ చిత్రాలలో నటించింది.

2020లో వచ్చిన జీ5 తెలుగు వెబ్ సిరీస్ **[[లూజర్ (వెబ్ సిరీస్)|లూజర్]]** లో ప్రియదర్శి, కల్పిక గణేష్ లతో కలసి యాని ప్రధాన పాత్రల్లో నటించించింది

2023లో రూపొందుతున్న తెలుగు సినిమా తికమక తాండతో ఆమె యువ కథానాయికగా అరంగేట్రం చేస్తోంది.

## కెరీర్
హైదరాబాద్‌లో మలయాళం మాట్లాడే దంపతులకు 2001 మార్చి 31న జన్మించిన యాని 4 సంవత్సరాల వయస్సులో తన నటనా జీవితాన్ని ప్రారంభించింది. తన కెరీర్ లో చిరంజీవి, మహేష్ బాబు, నందమూరి బాలకృష్ణ, జగపతి బాబు, గోపీచంద్, రామ్ పోతినేని, రామ్ చరణ్, ఉదయ్ కిరణ్, ఆది పినిశెట్టి వంటి తెలుగు చలనచిత్ర పరిశ్రమలోని చాలా మంది అగ్ర నటులతో స్క్రీన్‌ను పంచుకుంది. సురేష్ ప్రొడక్షన్స్‌లో దినేష్ లాల్ యాదవ్ దర్శకత్వం వహించిన శివ అనే భోజ్‌పురి చిత్రంలో కూడా ఆమె నటించింది.

## గుర్తింపు
ఆమె మూడు నంది పురస్కారాలను గెలుచుకుంది, ఒకటి ట్రాప్ (టెలిఫిల్మ్) (2007), మరొకటి గోరింటాకు సీరియల్ (2010) కాగా మూడవది రాజన్న (2011) చలనచిత్రం. రాజన్న చిత్రానికి గాను ఆమె ఉత్తమ బాలనటిగా నంది అవార్డు-2011తో పాటు ఉత్తమ సహాయ నటిగా ఫిల్మ్‌ఫేర్ అవార్డు - తెలుగు-2011ని కూడా కైవసం చేసుకుంది. అంతేకాకుండా ఈ చిత్రంతో ఆమె ఉత్తమ బాలనటిగా సంతోషం ఫిల్మ్ అవార్డు, TSR–TV9 నేషనల్ ఫిల్మ్ అవార్డ్స్ స్పెషల్ జ్యూరీ అవార్డు – ఉత్తమ బాలనటి మొదలైన పురస్కారాలను సొంతం చేసుకుంది.

## నటించిన సినిమాలు

### టెలివిజన్

## మూలాలు

## బయటి లింకులు
* 
వర్గం:2001 జననాలు
వర్గం:భారతీయ సినిమా నటీమణులు
వర్గం:భారతీయ బాల నటీమణులు
వర్గం:తెలుగు సినిమా నటీమణులు
వర్గం:నంది అవార్డు విజేతలు
వర్గం:నంది పురస్కారాలు
వర్గం:ఫిల్మ్‌ఫేర్ అవార్డ్స్ సౌత్ విజేతలు
వర్గం:సంతోషం ఫిల్మ్ అవార్డ్స్ విజేతలు
అనురాధ ఎన్.నాయక్

అనురాధ ఎన్ నాయక్ గోవాలోని సెంట్రల్ కోస్టల్ అగ్రికల్చరల్ రీసెర్చ్ ఇనిస్టిట్యూట్ (సిసిఎఆర్ఐ) లో భారతీయ పరిశోధకురాలు. ఖోలా మిరపకాయల సాగులో గిరిజన మహిళలకు మద్దతు ఇచ్చినందుకు ఆమెకు 2018 నారీ శక్తి పురస్కార్ లభించింది.

## ప్రారంభ జీవితం
గోవాకు చెందిన అనురాధ ఎన్ నాయక్ గోవా యూనివర్సిటీలో బోటనీ విభాగంలో చదువుకున్నది.

## కెరీర్
నేషనల్ ఇన్ స్టిట్యూట్ ఆఫ్ ఓషనోగ్రఫీ (ఎన్ ఐఓ),ఇండియన్ కౌన్సిల్ ఆఫ్ అగ్రికల్చరల్ రీసెర్చ్ కు చెందిన సెంట్రల్ కోస్టల్ అగ్రికల్చరల్ రీసెర్చ్ ఇన్ స్టిట్యూట్ (సీసీఏఆర్ఐ)లో పరిశోధకురాలిగా పనిచేసింది.  సి.సి.ఎ.ఆర్.ఐ.లో ఉన్నప్పుడు, కాబో డి రామాను సందర్శించినప్పుడు ఎండలో ఎండిపోయిన ఎర్ర ఖోలా మిరపకాయలను ఆమె గమనించింది. మిరపకాయలు ఖోలా గ్రామం నుండి వచ్చాయి, వర్షాకాలంలో కానకోనా ప్రాంతంలోని కొండలపై మాత్రమే పండించబడతాయి.

మిరప సాగు చేసే గిరిజన మహిళలు మొదట నాయక్ తో తమ సాగు పద్ధతుల గురించి చర్చించడానికి విముఖత చూపినప్పటికీ, శాస్త్రీయ పరిశోధన యొక్క విలువను ఆమె వారికి నచ్చజెప్పింది. ఖోలా కానకోనా మిర్చి కల్టివేటర్స్ గ్రూప్ అనే కమ్యూనిటీ ఆర్గనైజేషన్ ను ఏర్పాటు చేసి మిరపకాయలను ప్యాకేజ్ చేసి మార్కెట్ లో విక్రయిస్తుంది. ఈ బృందానికి ప్లాంట్ జీనోమ్ సేవియర్ కమ్యూనిటీ అవార్డు, నాయక్ కు 2018 నారీ శక్తి పురస్కార్ లభించాయి. రెండవది మహిళలకు మాత్రమే భారతదేశపు అత్యున్నత పౌర పురస్కారం, నాయక్ దీనిని గెలుచుకున్న మొదటి గోవా వ్యక్తి.

జనవరి 2020 లో, ఖోలా మిరపకు భౌగోళిక గుర్తింపు హోదా ఇవ్వబడింది, దాని సాగు విస్తీర్ణాన్ని విస్తరించే లక్ష్యంతో ట్రయల్స్ ప్రకటించబడ్డాయి, అయినప్పటికీ నాయక్ దీనిని చదునైన భూములలో పండించడం గురించి ఆందోళన వ్యక్తం చేశారు. ఆమె తన దృష్టిని అగాకైమ్, తాలిగావో నుండి హర్మల్ మిరపకాయలు, సెయింట్ ఎస్టెవావ్ ద్వీపం నుండి బెండకాయ వంటి ఇతర స్థానిక పంటలపై మళ్లించింది.

## మూలాలు

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
బౌటోనియర్

**బౌటోనియర్** అనేది పురుషులు ధరించే సూట్ యొక్క ముందు భాగంలోని కాలర్‌కి క్రిందగా ఛాతీ భాగంలో లాపెల్‌కు జోడించబడే చిన్న పూల అమరిక. ఇది ప్రత్యేకించి వివాహాలు, ప్రోమ్‌లు లేదా ఇతర అధికారిక కార్యక్రమాల వంటి ప్రత్యేక సందర్భాలలో అధికారిక వస్త్రధారణకు చక్కదనం, అధునాతనతను జోడించే అలంకార అనుబంధం.

సాంప్రదాయకంగా, బౌటోనియర్‌లో ఒకే పువ్వు లేదా చిన్న పుష్పగుచ్ఛాలు ఉంటాయి, తరచుగా దానితో కూడిన దుస్తులకు రంగులు, శైలిని పూరిస్తాయి. బోటోనియర్‌ల కోసం ప్రసిద్ధ ఎంపికలలో గులాబీలు, కార్నేషన్‌లు, ఆర్కిడ్‌లు లేదా లిల్లీలు ఉన్నాయి, అయితే ఇతర రకాల పువ్వులు కూడా వ్యక్తిగత ప్రాధాన్యత, ఈవెంట్ యొక్క మొత్తం థీమ్‌పై ఆధారపడి ఉపయోగించవచ్చు.

బౌటోనియర్‌ను రూపొందించడానికి, ఎంచుకున్న పుష్పం యొక్క కాండం సాధారణంగా తగిన పొడవుకు కత్తిరించబడుతుంది, తర్వాత పూల తీగ లేదా ప్రత్యేక బౌటోనియర్ పిన్ వంటి చిన్న బ్యాకింగ్‌తో భద్రపరచబడుతుంది. అప్పుడు ఫాబ్రిక్ ద్వారా పిన్‌ను చొప్పించడం ద్వారా బౌటోనియర్ జాకెట్ లాపెల్‌కు జోడించబడుతుంది.

బౌటోనియర్‌లు తరచుగా మహిళా భాగస్వామి లేదా ఇతర మహిళా హాజరైనవారు ధరించే కోర్సేజ్‌తో సమన్వయం చేయబడతాయి. కోర్సేజ్ అనేది సాధారణంగా మణికట్టుపై ధరించే లేదా ఛాతీకి పిన్ చేయబడిన పూల అమరిక. బౌటోనియర్, కోర్సేజ్ రెండూ అలంకార అంశాలుగా పనిచేస్తాయి, వ్యక్తిగత శైలిని వ్యక్తీకరించడానికి లేదా అధికారిక వస్త్రధారణకు రంగును జోడించడానికి ఒక మార్గంగా ఉంటాయి.

ఫ్యాషన్ పోకడలు, వ్యక్తిగత ప్రాధాన్యతలను బట్టి బౌటోనియర్ యొక్క నిర్దిష్ట డిజైన్, శైలి వ్యక్తిగత ఎంపికలు, సాంస్కృతిక సంప్రదాయాల ఆధారంగా భిన్నంగా ఉండవచ్చు.
కాశీ బుగ్గ ఆలయం, హైదరాబాదు

**కాశీ బుగ్గ ఆలయం** అనేది హైదరాబాద్‌లోని కిషన్‌బాగ్‌లో మూసీ నది తీరాన నెలకొని ఉన్న శివాలయం. 1822లో నిర్మించబడిన ఈ ఆలయంలో శివలింగం భూగర్భంలో ఉంటుంది. ఈ ఆలయానికి ఎంతో ప్రత్యేకత ఉంది. శివలింగానికి సమీపంలో నిరంతరం నీరు ప్రవహిస్తూ సంవత్సరం పొడవునా శివుడికి అభిషేకం జరుగుతూనే ఉంటుంది.

ఈ ఆలయానికి ప్రస్తుతం రాజ్‌కుమార్ భరత్ లాల్‌జీ ట్రస్టీగా ఉన్నాడు. కాగా 1965లో ఎండోమెంట్ ఆధీనంలోకి వెళ్ళింది.

## విశిష్టత
ఈ పురాతన కాశీబుగ్గ శివాలయం మూసీనది ఒడ్డున రాజా రాఘవ్ రామ్‌జీ నిర్మించాడు. ఈ ఆలయం ఇతర హిందూ దేవాలయాల మాదిరిగా కాకుండా బయటి నుండి ఇంటి రూపంలో నిర్మించబడి శివలింగం భూగర్భంలో ప్రతిష్టించారు. దీనికి కారణం అప్పట్లో దేవాలయాలను ధ్వంసం చేస్తున్న మొఘల్ ఆక్రమణదారుల నుండి ఆలయాన్ని రక్షించడమే అని అంటారు. శైవం, వైష్ణవం విరాజిల్లే క్షేత్ర నిర్మాణంలో అప్పటి ఇంజనీరింగ్ చాతుర్యాన్ని చాటింది. ఆ రోజుల్లోనే శివలింగానికి మానవ ప్రమేయం లేకుండా నిత్యం జలాభిషేకం జరిగేలా ఏర్పాట్లు చేశారు. అయితే నేటికి అబ్బురపరిచే విషయం ఏంటంటే ఈ పవిత్రజలానికి మూలం ఏంటో తెలియదు. దీనిని కదు నీరు అంటారు. కాశీ జలం అని నమ్ముతారు. ఎన్నో ఔషద గుణాలు గల ఈ నీటిని సేవిస్తే పలు ఆరోగ్య సమస్యలతో పాటు ప్రాణాంతక రోగాలు సైతం నయమవుతాయని భక్తుల విశ్వాసం. రోజూ తెల్లవారుజామునే మొదటగా నాగుపాములు ఆలయంలోకి చేరి గర్భగుడిలో ఉన్న శివుడికి అభిషేకం చేస్తాయని ఒక్కడ భక్తులు చెబుతూంటారు.

కిషన్‌బాగ్‌ లోని శ్రీ మురళీమనోహర్ స్వామి దేవాలయానికి అరకిలోమీటరు దూరంలో కాశీబుగ్గ మందిర్ ఉంది. ఈ రెండు దేవాలయాలు రాజా రాఘవ్ రామ్‌జీ నిర్మించాడు. ఇక్కడ నిత్యం శివలింగార్చనలో తరించే గంగమ్మతో పాటు అంజనేయుడు, నారదుడు, దత్తాత్రేయస్వామి వార్లకు కూడా నిత్యం పూజలు నిర్వహిస్తూంటారు.

## చిత్రమాలిక

దస్త్రం:Sri Kashi Bugga Mandir kishanbagh (5).jpg|శ్రీ మురళీమనోహర్ స్వామి దేవాలయం ముఖద్వారం
దస్త్రం:Muralimanohar swamy temple kishanbagh (3).jpg|శ్రీ మురళీమనోహర్ స్వామి దేవాలయం
దస్త్రం:Muralimanohar swamy temple kishanbagh (1).jpg|శ్రీ మురళీమనోహర్ స్వామి దేవాలయానికి చెందిన నీటికొలను
దస్త్రం:Muralimanohar swamy temple kishanbagh (2).jpg|శ్రీ మురళీమనోహర్ స్వామి దేవాలయ ప్రాంగణంలోని మారేడు చెట్టు
దస్త్రం:Sri Kashi Bugga Mandir kishanbagh (2).jpg|మూసీనది తీరాన కొలువైన కాశీబుగ్గ మందిర్
దస్త్రం:Sri Kashi Bugga Mandir kishanbagh (3).jpg|శైవం, వైష్ణవం ఉట్టిపడేలా రెండు గోపురాలతో కాశీబుగ్గ మందిర్
దస్త్రం:Sri Kashi Bugga Mandir kishanbagh (4).jpg|కాశీబుగ్గ మందిర్ చేరుకోవడానికి మూసీనదిపై వంతెన


## మూలాలు

వర్గం:దేవాలయాలు
వర్గం:హైదరాబాదు దేవాలయాలు
వర్గం:తెలంగాణ పుణ్యక్షేత్రాలు
మొఘల్‌సరాయ్ శాసనసభ నియోజకవర్గం

**మొగల్‌సరాయ్ శాసనసభ నియోజకవర్గం** ఉత్తర ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం చందౌలీ జిల్లా, చందౌలీ లోక్‌సభ నియోజకవర్గం పరిధిలోని ఐదు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:ఉత్తర ప్రదేశ్ శాసనసభ నియోజకవర్గాలు
దర్శన గుప్తా

దర్శన గుప్తా సామూహిక వివాహాలను నిర్వహించడంలో ప్రసిద్ధి చెందిన భారతీయురాలు. ఆమె బనార్సీ దాస్ గుప్తా ఫౌండేషన్ కు కార్యదర్శిగా ఉన్నది. 2019లో అంతర్జాతీయ మహిళా దినోత్సవం రోజున భారత రాష్ట్రపతి చేతుల మీదుగా నారీ శక్తి పురస్కారం లభించింది. సంప్రదాయబద్ధంగా పెళ్లి, కట్నం భరించలేక ఒంటరిగా ఉండిపోయిన 3,500 జంటల వివాహాలను చేసింది. 2023లో ఆమె ఫరీదాబాద్‌ లోని తన నివాసంలో మరణించింది.

## జీవితము
దర్శన గుప్తా బనార్సీ దాస్ గుప్తా కుమారుడు అజయ్ గుప్తాను వివాహం చేసుకుంది. బనార్సీ దాస్ గుప్తా 2007లో తన 90వ ఏట మరణించాడు.

ఆ సంవత్సరం బనార్సీ దాస్ గుప్తా ఫౌండేషన్‌ను ఏర్పాటు చేయబోతున్నట్లు ప్రకటించారు. దీనిని గుప్తా, ఆమె భర్త స్థాపించారు. అజయ్ గుప్తా చైర్మన్ గా, దర్శన గుప్తా కార్యదర్శిగా ఫరీదాబాద్ లో రిజిస్టర్ అయిన స్వచ్ఛంద సంస్థ ఈ ఫౌండేషన్.

ఖరీదైన ఏర్పాట్లు, కట్నం ఇచ్చిపుచ్చుకోవడంతో భారత్ లో సంప్రదాయబద్ధంగా జరిగే వివాహ సమస్యను ఈ ఫౌండేషన్ పరిష్కరిస్తోంది. ఈ సంప్రదాయాల ఫలితంగా చాలా మంది భాగస్వామి కావాలని కోరుకున్నప్పటికీ వివాహం చేసుకోరు. ఫౌండేషన్ వందలాది పెళ్లిళ్లను ఏర్పాటు చేసింది. పంచకుల లో 250 మందితో కూడిన మొదటి బ్యాచ్ ఎంత విజయవంతమైందంటే, ప్రాంతీయ ప్రభుత్వం ప్రతి జంటకు $R 11,000 గ్రాంటు ఇవ్వాలని నిర్ణయించింది.

గుప్తా ఆల్ ఇండియా వైష్ ఫెడరేషన్ ఎగ్జిక్యూటివ్ మెంబర్ గా కూడా ఉన్నది.

## అవార్డులు
2019లో ఆమె కృషికి గుర్తింపుగా నారీ శక్తి పురస్కారం లభించింది. అంతర్జాతీయ మహిళా దినోత్సవం సందర్భంగా రాష్ట్రపతి చేతుల మీదుగా ఈ అవార్డును ప్రదానం చేశారు. జాతి, మతం, రంగుతో సంబంధం లేకుండా నిరుపేదల కోసం 3,500కు పైగా వివాహాలను ఆమె ఏర్పాటు చేశారని పేర్కొన్నారు. ఫ్యాన్సీ పెళ్లి చేసుకోకుండా పొదుపు చేసిన డబ్బు అంటే ఒంటరిగా ఉండిపోయిన "సామాజిక బాధితులు"గా మారిన మహిళల విద్య లేదా శిక్షణ కోసం డబ్బును మళ్లించవచ్చు.

## మూలాలు

వర్గం:నారీశక్తి పురస్కార గ్రహీతలు
వర్గం:2023 మరణాలు
వర్గం:హర్యానా వ్యక్తులు
టోనీ హ్యూస్టన్

**వాల్టర్ ఆంథోనీ హ్యూస్టన్** అమెరికన్ నటుడు, రచయిత, సహాయ దర్శకుడు.

## జననం
టోనీ హ్యూస్టన్ 1950, ఏప్రిల్ 16న కాలిఫోర్నియాలోని లాస్ ఏంజిల్స్ కౌంటీలో దర్శకుడు జాన్ హ్యూస్టన్, నాల్గవ భార్య ఎన్రికా సోమ దంపతులకు జన్మించాడు. ఇతనికి అంజెలికా, అల్లెగ్రా హ్యూస్టన్, డానీ హ్యూస్టన్ అనే తోబుట్టువులు ఉన్నారు.

## సినిమారంగం
టోనీ హ్యూస్టన్ స్క్రీన్‌ప్లేలు రాయడంలో నైపుణ్యం సాధించాడు. *ది హెల్‌క్యాట్స్* (1968), *ది డెడ్* (1987) సినిమాలకు ప్రసిద్ధి చెందాడు. ఆ తర్వాత అసిస్టెంట్ డైరెక్టర్‌గా మారాడు.

## వ్యక్తిగత జీవితం
1978, నవంబరు 18న ది 6వ మార్క్వెస్ ఆఫ్ చోల్మోండేలీ కుమార్తె లేడీ మార్గోట్ చోల్మొండేలీతో వివాహం జరిగింది. వారికి ముగ్గురు పిల్లలు మాథ్యూ (జననం 1979), లారా సిబిల్ (జననం 1981), నటుడు జాక్ హస్టన్ (జననం 1982) ఉన్నారు. హస్టన్, లేడీ మార్గోట్ తర్వాత విడాకులు తీసుకున్నారు.

## అవార్డులు

## సినిమాలు
* *ది లిస్ట్ ఆఫ్ అడ్రియన్ మెసెంజర్* (1963) (డెరెక్ బ్రుటెన్‌హోమ్)
* *ది ఐ క్రీచర్స్* (1967) (కల్వర్స్ సార్జెంట్)
* *జోంటార్, ది థింగ్ ఫ్రమ్ వీనస్* (1967) (కీత్ రిచీ)
* *సామ్*
* *కర్స్ ఆఫ్ ది స్వాంప్ క్రీచర్* (1968) (టామ్)
* *మార్స్ నీడ్స్ ఉమెన్* (1968) (మార్టిన్ #3)
* *కోమంచె క్రాసింగ్* (1968)
* *ఆపిల్స్ వే* (1974)
* *ది రన్‌అవేస్* (1975)
* *ది డెడ్* (1987) (స్క్రీన్ రైటర్; అకాడమీ అవార్డుకు నామినేట్ చేయబడ్డాడు)

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1950 జననాలు
వర్గం:అమెరికన్లు
వర్గం:అమెరికా వ్యక్తులు
వర్గం:అమెరికన్ రచయితలు
కళాత్మక సైక్లింగ్

**కళాత్మక సైక్లింగ్** అనేది సైక్లింగ్ క్రీడలో జిమ్నాస్టిక్స్, డ్యాన్స్, విన్యాసాల అంశాలను మిళితం చేసే ఒక ప్రత్యేకమైన సైక్లింగ్. ఇది ప్రత్యేకమైన సైకిల్‌పై ప్రదర్శించబడుతుంది, దీనిని కళాత్మక సైకిల్ లేదా జిమ్నాస్టిక్స్ సైకిల్ అని పిలుస్తారు, దీనికి బ్రేక్‌లు లేదా గేర్లు ఉండవు, విస్తృత శ్రేణి యుక్తులు, స్థానాలను అనుమతిస్తుంది.

కళాత్మక సైక్లింగ్‌లో, అథ్లెట్లు "ట్రాక్" అని పిలవబడే ప్రదేశంలో అనేక రకాల క్లిష్టమైన నిత్యకృత్యాలను నిర్వహిస్తారు. ఈ రొటీన్‌లు సాధారణంగా సైకిల్‌పై నియంత్రణను కొనసాగిస్తూనే బ్యాలెన్స్‌లు, జంప్‌లు, స్పిన్‌లు, హ్యాండ్‌స్టాండ్‌లతో సహా అత్యంత సాంకేతిక, కొరియోగ్రాఫ్డ్ కదలికల శ్రేణిని కలిగి ఉంటాయి.

కళాత్మక సైక్లింగ్‌లో పోటీలు సాధారణంగా రెండు ప్రధాన విభాగాలుగా విభజించబడ్డాయి: వ్యక్తిగత, జతల. వ్యక్తిగత ఈవెంట్‌లలో, ఒకే సైక్లిస్ట్ సంగీతానికి రొటీన్ సెట్ చేస్తాడు, ఇతను సంగీతంతో సమకాలీకరణను కలపడం, ప్రతిభను ఆకర్షించే, నైపుణ్యంతో కూడిన ప్రదర్శనలను చేస్తాడు. అయితే జంట ఈవెంట్‌లలో, ఇద్దరు సైక్లిస్ట్‌లు కలిసి సింక్రొనైజ్ చేసిన రొటీన్‌లను నిర్వహిస్తారు. ప్రతి దినచర్య సాధారణంగా ఐదు నిమిషాల నిడివి ఉంటుంది, కష్టం, అమలు, సృజనాత్మకత, సంగీత వివరణతో సహా వివిధ ప్రమాణాల ఆధారంగా నిర్ణయించబడుతుంది.

కళాత్మక సైక్లింగ్‌కు అధిక స్థాయి నైపుణ్యం, బలం, సమతుల్యత, సమన్వయం అవసరం. క్లిష్టమైన విన్యాసాలను కచ్చితంగా అమలు చేయడానికి అథ్లెట్లు అద్భుతమైన సైకిల్ నియంత్రణ, శరీర అవగాహన కలిగి ఉండాలి. దృశ్యపరంగా ఆకర్షణీయమైన ప్రదర్శనలను రూపొందించడానికి వారు బలమైన లయ, సంగీతాన్ని కలిగి ఉండాలి.

కళాత్మక సైక్లింగ్ 19వ శతాబ్దం చివరలో జర్మనీలో దాని మూలాలను కలిగి ఉంది, అప్పటి నుండి ప్రపంచవ్యాప్తంగా వివిధ దేశాలలో ప్రజాదరణ పొందింది. యూనియన్ సైక్లిస్ట్ ఇంటర్నేషనల్ (UCI) అనేది కళాత్మక సైక్లింగ్ కోసం అంతర్జాతీయ పాలక సంస్థ, క్రీడ యొక్క నియమాలు, నిబంధనలను పర్యవేక్షిస్తుంది, అంతర్జాతీయ పోటీలను నిర్వహిస్తుంది.

మొత్తంమీద, కళాత్మక సైక్లింగ్ అథ్లెటిసిజం, సృజనాత్మకత, కళాత్మకతను మిళితం చేసి దృశ్యపరంగా అద్భుతమైన, వినోదభరితమైన క్రీడను సృష్టిస్తుంది, ఇది ప్రదర్శకులుగా సైక్లిస్టుల ప్రత్యేక సామర్థ్యాలను ప్రదర్శిస్తుంది.

## చిత్రమాలిక

2012-Schultheis-Sprinkmeier-1.jpg|హెడ్‌స్టాండ్ / హ్యాండ్‌స్టాండ్
Stunt-bicycle-Paris.JPG||ప్రత్యేకమైన స్టంట్ సైకిల్
Raiser handlebarseat - Shoulderseat.jpg|జత కళాత్మక సైక్లింగ్
2013-wiki-Schultheis-Sprinkmeier.jpg|కాట్రిన్ షుల్తీస్, సాండ్రా స్ప్రింక్‌మీర్
Kaufmann's Cycling Beauties.jpg|కౌఫ్‌మన్ సైక్లింగ్ బ్యూటీస్


## ఇవి కూడా చూడండి
* సైకిల్ క్రీడ

## మూలాలు

* International Regulations of Artistic Cycling

వర్గం:సైకిల్ క్రీడ
వర్గం:అథ్లెటిక్ క్రీడలు
వర్గం:సర్కస్ నైపుణ్యాలు
ఇందిరా గాంధీ మెమోరియల్ టులిప్ గార్డెన్

ఇందిరా గాంధీ మెమోరియల్ టులిప్ గార్డెన్ లేదా మోడల్ ఫ్లోరికల్చర్ సెంటర్, ఇది భారతదేశంలోని జమ్మూ కాశ్మీర్‌లోని శ్రీనగర్‌లోని టులిప్ తోట. ఇది ఆసియాలోనే అతిపెద్ద టులిప్ తోట. ఇది దాదాపు 30 హెక్టార్ల (74 ఎకరాలు) విస్తీర్ణంలో విస్తరించి ఉంది. ఇది దాల్ సరస్సుకి అభిముఖంగా జబర్వాన్ శ్రేణి దిగువన ఉంది. కాశ్మీర్ లోయలో పూల పెంపకం, పర్యాటకాన్ని ప్రోత్సహించే లక్ష్యంతో ఈ ఉద్యానవనం 2007లో ప్రారంభించబడింది. దీనిని గతంలో సిరాజ్ బాగ్ అని పిలిచేవారు. దాదాపు 1.5 మిలియన్ అనేక రంగుల టులిప్ పూలను ఆమ్‌స్టర్‌డామ్ లోని క్యూకెన్‌హాఫ్ టులిప్ గార్డెన్‌ నుండి తీసుకువచ్చారు. అంతేకాకుండా హాలండ్ నుండి తెచ్చిన డాఫోడిల్స్, హైసింత్‌లు, రనానుక్యులస్ తో సహా 46 రకాల పువ్వులు ఇక్కడ ఉన్నాయి. టులిప్ తోటలో దాదాపు 68 రకాల టులిప్ లు ఉన్నాయి. ఈ తోట ఏడు అంచెల శైలిలో ఏటవాలు నేలపై వేయబడింది.

## టులిప్ పండుగ
టులిప్ పండుగను జమ్మూ కాశ్మీర్ ప్రభుత్వం పర్యాటకాన్ని పెంచడానికి చేసే వార్షిక వసంతోత్సవం. ఈ ఉత్సవంలో తోటలోని అనేక  రకరకాల పూలను ప్రదర్శిస్తారు. ఇది కాశ్మీర్ లోయలో వసంతకాలం ప్రారంభంలో నిర్వహించబడుతుంది.  

## గ్యాలరీ

దస్త్రం:Cultivated Tulip in Tulip Garden, Srinagar.jpg|
దస్త్రం:Tulip_Garden_in_Kashmir.jpg|
దస్త్రం:More_purple_tulips.JPG|
దస్త్రం:Red_and_White_Tulips.JPG|
దస్త్రం:Red_and_Yellow_Tulips.JPG|
దస్త్రం:Tulip Gardens , Kashmir.jpg|

## మూలాలు

వర్గం:భారతదేశంలో పార్కులు
వర్గం:జమ్మూ కాశ్మీర్ పర్యాటక ప్రదేశాలు
వర్గం:శ్రీనగర్ జిల్లా
అల్లెగ్రా హ్యూస్టన్

**అల్లెగ్రా హ్యూస్టన్** బ్రిటిష్-అమెరికన్ రచయిత్రి, సంపాదకురాలు. *లవ్ చైల్డ్: ఎ మెమోయిర్ ఆఫ్ ఫ్యామిలీ లాస్ట్ అండ్ ఫౌండ్*, *ఎ స్టోలెన్ సమ్మర్*, *హౌ టు ఎడిట్ అండ్ బి ఎడిట్*, *హౌ టు రీడ్* వంటి నవలలు రాసింది. స్క్రీన్ ప్లే రచయితగా గుడ్ లక్, మిస్టర్ గోర్స్కీ అనే లఘుచిత్రాన్ని కూడా నిర్మించింది.

## జీవిత విశేషాలు
అల్లెగ్రా హ్యూస్టన్ 1964, ఆగస్టు 26న లండన్‌ నగరంలో జన్మించింది. తల్లి బాలేరినా ఎన్రికా సోమ, తండ్రి జాన్ జూలియస్ కూపర్. తన నాలుగు సంవత్సరాల వయస్సులో కారు ప్రమాదంలో తల్లి మరణించింది. తరువాత ఐర్లాండ్‌కు వెళ్ళింది. అక్కడ తన తల్లి విడిపోయిన భర్త, సినీ దర్శకుడు జాన్ హ్యూస్టన్ దగ్గర పెరిగింది. హ్యూస్టన్ కు సవతి తోబుట్టువులు నటి-దర్శకురాలు అంజెలికా హ్యూస్టన్, రచయిత టోనీ హ్యూస్టన్, రచయిత ఆర్టెమిస్ కూపర్, జాసన్ కూపర్ ఉన్నారు.

## కెరీర్
ఆక్స్‌ఫర్డ్‌లోని హెర్ట్‌ఫోర్డ్ కళాశాల నుండి ఆంగ్లంలో పట్టా పొందిన తరువాత, పుస్తక ప్రచురణను ప్రారంభించింది. ప్రారంభంలో చాటో &విండస్‌, తరువాత వీడెన్‌ఫెల్డ్ & నికోల్సన్‌, 1990 నుండి 1994 వరకు సంపాదకీయ డైరెక్టర్‌గా ఉన్నది. లండన్‌లోని పాథే ఫిల్మ్స్‌లో అక్విజిషన్ అండ్ డెవలప్‌మెంట్ కన్సల్టెంట్‌గా రెండేళ్ళపాటు పనిచేసింది.

## ప్రచురించిన రచనలు
* *లవ్ చైల్డ్: ఎ మెమోయిర్ ఆఫ్ ఫ్యామిలీ లాస్ట్ అండ్ ఫౌండ్*, ఏప్రిల్ 2009లో సైమన్ &amp;amp; షుస్టర్, బ్లూమ్స్‌బరీ ద్వారా ప్రచురించబడింది.
* *సే మై నేమ్: ఒక నవల* (లండన్: హెచ్,క్యూ, జూలై 2017; న్యూయార్క్: ఎంఐఆర్ఏ, జనవరి 2018), పేపర్‌బ్యాక్‌లో *స్టోలెన్ సమ్మర్* (2019)గా తిరిగి ప్రచురించబడింది
* ట్వైస్ 5 మైల్స్ గైడ్స్: హౌ టు ఎడిట్ అండ్ బి ఎడిటెడ్ అండ్ హౌ టు రీడ్ ఫర్ ఎన్ ఆడియన్స్ (జేమ్స్ నవేతో)

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1964 జననాలు
వర్గం:అమెరికన్ కవయిత్రులు
వర్గం:అమెరికన్ రచయిత్రులు
వర్గం:అమెరికన్లు
వర్గం:అమెరికన్ వ్యాసకర్తలు
వర్గం:అమెరికా వ్యక్తులు
అలీషా చినాయ్

**అలీషా చినాయ్** (జననం 1965 మార్చి 18)  ఒక భారతీయ పాప్ గాయని, ఆమె ఇండి-పాప్ ఆల్బమ్‌లతో పాటు హిందీ సినిమాల్లో ప్లేబ్యాక్ సింగింగ్‌కు ప్రసిద్ధి చెందింది. ఆమె 1985లో *జాదూ* ఆల్బమ్‌తో తన గాన వృత్తిని ప్రారంభించింది, 1990ల నాటికి ఆమె 'క్వీన్ ఆఫ్ ఇండిపాప్'గా ప్రసిద్ధి చెందింది. 1990వ దశకంలో నిర్మాతలు అను మాలిక్, బిడ్డూతో ఆమె యొక్క బాగా తెలిసిన పాటలు ఉన్నాయి. ఆమె యొక్క బాగా తెలిసిన పాట *[[మేడ్ ఇన్ ఇండియా (ఆల్బమ్)|మేడ్ ఇన్ ఇండియా]]*.

అలీషా చినాయ్, భారతీయ సంగీత పరిశ్రమలో విజయవంతమైన వృత్తిని కలిగి ఉన్న భారతీయ నేపథ్య గాయని. ఆమె 1965 మార్చి 18న భారతదేశంలోని గుజరాత్‌లోని అహ్మదాబాద్‌లో జన్మించింది.

అలీషా చినాయ్ 1980లు, 1990లలో తన పెప్పీ, ఎనర్జిటిక్ గాన శైలితో కీర్తిని పొందారు. ఆమె "మేడ్ ఇన్ ఇండియా," "ధక్ ధక్ కర్నే లగా," "రాత్ భర్ జామ్ సే," "కజ్రా రే" వంటి హిట్ పాటలతో ప్రజాదరణ పొందింది. అలీషా యొక్క బహుముఖ స్వరం ఆమెను పాప్, డ్యాన్స్, రొమాంటిక్ పాటలతో సహా వివిధ శైలులలో పాడటానికి అనుమతించింది.

అనేక దశాబ్దాల పాటు సాగిన తన కెరీర్‌లో, అలీషా చినాయ్ భారతీయ చలనచిత్ర పరిశ్రమలోని ప్రసిద్ధ సంగీత స్వరకర్తలు, చిత్రనిర్మాతలతో కలిసి పనిచేశారు. ఈమె అనేక బాలీవుడ్ చిత్రాలకు తన గాత్రాన్ని అందించింది. ఈమె బప్పీలహరి, అనుమాలిక్ వంటి స్వరకర్తలతో కలిసి పనిచేసింది.

1995లో విడుదలైన అలీషా చినాయ్ యొక్క అత్యంత ప్రజాదరణ పొందిన ఆల్బమ్ "మేడ్ ఇన్ ఇండియా" భారీ విజయాన్ని సాధించింది. టైటిల్ ట్రాక్, "మేడ్ ఇన్ ఇండియా", ఆమె అత్యంత ప్రసిద్ధ పాటలలో ఒకటిగా మారింది, అంతర్జాతీయ గుర్తింపును పొందింది. ఇది విస్తృత ప్రజాదరణ పొందిన మొదటి ఇండి-పాప్ పాటలలో ఒకటి, భారతదేశంలో స్వతంత్ర సంగీత దృశ్యాన్ని రూపొందించడంలో ముఖ్యమైన పాత్ర పోషించింది.

సంవత్సరాలుగా, అలీషా చినాయ్ సంగీత పరిశ్రమకు ఆమె చేసిన కృషికి అనేక ప్రశంసలు అందుకుంది, ఇందులో ఉత్తమ మహిళా నేపథ్య గాయనిగా ఫిల్మ్‌ఫేర్ అవార్డు కూడా ఉంది. ఈమె భారతీయ సంగీత పరిశ్రమ యొక్క ప్రముఖ గాయకులలో ఒకరిగా పేరు తెచ్చుకుంది, భారతదేశంలోని పాప్, ప్లేబ్యాక్ గానం సన్నివేశంపై శాశ్వత ప్రభావాన్ని చూపింది.

## ఇవి కూడా చూడండి
* గాయకులు

## మూలాలు

వర్గం:1965 జననాలు
వర్గం:జీవిస్తున్న ప్రజలు
వర్గం:భారతీయ మహిళా గాయకులు
వర్గం:భారతీయ మహిళా నేపథ్య గాయకులు
మేడ్ ఇన్ ఇండియా (ఆల్బమ్)

thumb|మేడ్ ఇన్ ఇండియా ఆల్బమ్ గాయకురాలు అలీషా చినాయ్
**మేడ్ ఇన్ ఇండియా** అనేది అలీషా చినాయ్ రూపొందించిన ఇండి-పాప్ ఆల్బమ్, ఇది బిడ్డూ నిర్మాణంతో 1995లో విడుదలైంది. హిందీ చలనచిత్ర సంగీత ఆల్బమ్‌లతో పోల్చదగిన స్థాయిలో విక్రయించబడిన భారతీయ పాప్ (ఇండిపాప్) కళాకారిని మొదటి ఆల్బమ్ ఇది, భారతదేశంలో ఐదు మిలియన్లకు పైగా కాపీలు అమ్ముడయ్యాయి. ఈ ఆల్బమ్ ఇండిపాప్‌ను వివిక్త శైలిగా స్థాపించింది, దాని గాయకురాలు చినాయ్ కళా ప్రక్రియ యొక్క ప్రధాన ప్రతిపాదకురాలయ్యింది.

*మేడ్ ఇన్ ఇండియా* ఆ సమయంలో అత్యధికంగా అమ్ముడైన పాప్ ఆల్బమ్‌లలో ఒకటిగా నిలిచింది, చినాయ్ ఇంటి పేరుగా మారింది. ఈ రికార్డు భారతదేశంలో 5 మిలియన్ కాపీలకు పైగా అమ్ముడైంది,, ఆల్బమ్ యొక్క టైటిల్ సాంగ్ భారతదేశంలోనే కాకుండా అంతర్జాతీయ మార్కెట్ అంతటా విజయవంతమైంది, ఆసియా అంతటా టాప్ చార్టులలో నిలిచింది. చినాయ్ ఆ తర్వాత ఇండిపాప్ యొక్క ఆవిర్భావానికి కేంద్ర వ్యక్తిగా మారింది. *మేడ్ ఇన్ ఇండియా* అనేది భారతీయ చలనచిత్ర సంగీత ఆల్బమ్‌లతో సమానంగా వాణిజ్య విజయాన్ని సాధించిన మొట్టమొదటి భారతీయ పాప్ ఆల్బమ్, ఇది భారతీయ సంగీత వీడియోల యుగానికి అద్భుతమైన ప్రారంభాన్ని కూడా అందించింది. ఇది భారతదేశంలో యూనిట్ విక్రయాల రికార్డులను బద్దలు కొట్టిన మొదటి నాన్-ఫిల్మ్ ఆల్బమ్‌గా కూడా నిలిచింది.

## ట్రాక్ జాబితా
# మేడ్ ఇన్ ఇండియా
# లవర్ గర్ల్
# దిల్
# తు కహాన్ 
# ఏక్ బార్ దో బార్
# ఆజా
# మేరే సాథ్
# ఊ లా లా
# ధడకన్
# మేడ్ ఇన్ ఇండియా (రీమిక్స్)
# దేదె 

## ఇవి కూడా చూడండి
* అలీషా చినాయ్

## మూలాలు

వర్గం:ఆల్బమ్‌లు
అను మాలిక్

**అను మాలిక్** (జననం 1960 నవంబరు 2) భారతీయ సంగీత దర్శకుడు, గాయకుడు, స్వరకర్త. ఇతను భారతీయ చలనచిత్ర పరిశ్రమలో ప్రధానంగా బాలీవుడ్‌లో పనిచేశారు. ఇతను 1960 నవంబరు 2న భారతదేశంలోని మహారాష్ట్రలోని ముంబైలో జన్మించాడు. ఇతను భారతీయ జాతీయ అవార్డు, ఫిల్మ్‌ఫేర్ అవార్డు గెలుచుకున్న సంగీతకారుడు, ఇతను ప్రధానంగా హిందీ చిత్ర పరిశ్రమకు సంగీతాన్ని సమకూర్చాడు. ఇతను సర్దార్ మాలిక్ కుమారుడు.

అను మాలిక్ సంగీత నేపథ్యం ఉన్న కుటుంబం నుండి వచ్చాడు. ఇతని తండ్రి సర్దార్ మాలిక్ హిందీ చిత్ర పరిశ్రమలో సంగీత దర్శకుడు, స్వరకర్త. అను మాలిక్ ప్రారంభంలో 1970లు, 1980లలో నేపథ్య గాయకుడిగా తన కెరీర్‌ను ప్రారంభించి, అనేక హిందీ చిత్రాలకు తన గాత్రాన్ని అందించారు.

అను మాలిక్ సంగీత దర్శకుడిగా, స్వరకర్తగా గణనీయమైన గుర్తింపు, విజయాన్ని పొందాడు. అతను అనేక బాలీవుడ్ చిత్రాలకు సంగీతం అందించాడు, 1990లు, 2000ల ప్రారంభంలో అనేక హిట్ పాటలను సృష్టించాడు. "బాజీగర్" చిత్రం నుండి "బాజీగర్ ఓ బాజీగర్", "రాజా హిందుస్తానీ" నుండి "పరదేసి పరదేశి", "తాల్" నుండి "తాల్ సే తాల్ మిలా" అతని కొన్ని ముఖ్యమైన కంపోజిషన్లలో ఉన్నాయి.

అను మాలిక్ సంగీతం ఆకర్షణీయమైన ట్యూన్‌లకు, భారతీయ శాస్త్రీయ, జానపద, పాశ్చాత్య ప్రభావాలతో సహా వివిధ సంగీత శైలుల కలయికకు ప్రసిద్ధి చెందింది. ఇతను భారతీయ చలనచిత్ర పరిశ్రమలో చాలా మంది ప్రముఖ చిత్రనిర్మాతలు, నటులతో కలిసి పనిచేశాడు, బాలీవుడ్ సంగీతానికి చేసిన కృషికి అనేక అవార్డులను అందుకున్నాడు.

## ఇవి కూడా చూడండి
* గాయకులు

## మూలాలు

వర్గం:1960 జననాలు
వర్గం:జీవిస్తున్న ప్రజలు
వర్గం:హిందీ సినిమా నేపథ్యగాయకులు
వర్గం:ఫిల్మ్‌ఫేర్ అవార్డుల విజేతలు
దివ్యభారతి (తమిళ నటి)

ఈ వ్యాసం దక్షిణ భారత సినిమా నటి దివ్యభారతి గురించినది. బాలీవుడ్ నటి దివంగత దివ్యభారతి కొరకు, దివ్యభారతి చూడండి.

**దివ్యభారతి** (జననం 1992 జనవరి 28) దక్షిణ భారత సినిమా నటి. జీవీ ప్రకాష్‌కుమార్‌ సరసన బ్యాచిలర్‌ (2021) చిత్రంతో నాయకిగా పరిచయమైంది. మొదటి సినిమాతోనే తమిళ, తెలుగు ప్రేక్షకులకు దగ్గరయింది.

## బాల్యం, విద్యాభ్యాసం
ఆమె 1992 జనవరి 28న తమిళనాడులోని కోయంబత్తూరులో జన్మించింది. ఇంజనీరింగ్ డిగ్రీ పూర్తిచేసింది.

## కెరీర్
మోడల్‌గా కెరీర్ మొదలుపెట్టిన ఆమె 2015లో మిస్ ఎథ్నిక్ ఫేస్ ఆఫ్ మద్రాస్, 2016లో న్యూ ఫేస్ మోడల్, క్రౌన్డ్ ప్రిన్సెస్ సహా ఎన్నో టైటిల్స్ సొంతం చేసుకుంది. 2021లో బ్యాచిలర్‌ చిత్రంతో అరంగేట్రం చేసిన ఆమె ఏక కాలంలో తమిళ, తెలుగు ప్రేక్షకులను బాగా ఆకట్టుకుంది. ఈ చిత్రం విజయం సాధించడంతో మరిన్ని అవకాశాలను రాబట్టుకుంది. అంజనా అలీఖాన్‌ దర్శకత్వంలో ముగెన్‌ సరసన ప్రేమకథా చిత్రం మదిల్‌మేల్‌ కాదల్‌ చిత్రంలో నటించింది. మలయాళంలో ఘనవిజయం సాధించిన ఇష్క్ సినిమా తమిళ రీమేక్ లో నటించింది. మధిల్ మెల్ కాదల్ చిత్రంలో ఆమె నటించింది. ప్రస్తుతం సుడిగాలి సుధీర్ సరసన G.O.A.T (గ్రేటెస్ట్ ఆఫ్ ఆల్ టైమ్) చిత్రంలో నటిస్తోంది.

## ఫిల్మోగ్రఫీ

### సినిమాలు

*

### వెబ్ సిరీస్

## అవార్డులు & నామినేషన్లు

## మూలాలు
వర్గం: భారతీయ సినిమా నటీమణులు
వర్గం: తమిళ సినిమా నటీమణులు
వర్గం: తెలుగు సినిమా నటీమణులు
లోని శాసనసభ నియోజకవర్గం

**లోని శాసనసభ నియోజకవర్గం** ఉత్తర ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఘాజియాబాద్ జిల్లా, ఘజియాబాద్ లోక్‌సభ నియోజకవర్గం పరిధిలోని ఐదు శాసనసభ నియోజకవర్గాల్లో ఒకటి.
## ఎన్నికైన సభ్యులు

## మూలాలు

వర్గం:ఉత్తర ప్రదేశ్ శాసనసభ నియోజకవర్గాలు
దివ్యభారతి (అయోమయ నివృత్తి)

* దివ్యభారతి (1974 ఫిబ్రవరి 25 - 1993 ఏప్రిల్ 5), ఉత్తరాది నుండి తెలుగు సినీ పరిశ్రమకు వచ్చి ప్రసిద్ధిచెందిన నటి. 
* దివ్యభారతి (తమిళ నటి), దక్షిణ భారత సినిమా నటి.
మినీ వాసుదేవన్

**మినీ వాసుదేవన్** (జననం 1965) కోయంబత్తూరుకు చెందిన భారతీయ జంతు హక్కుల కార్యకర్త. 2019లో ఆమెకు నారీ శక్తి పురస్కారం లభించింది.

## జీవితము
వాసుదేవన్ 1965లో జన్మించింది. పెంపుడు జంతువులు లేకుండా కొన్న ఆమె పదకొండేళ్ల వయసులో ఒక కోడిని చంపడం చూసి శాకాహారిగా మారాలని నిర్ణయించుకుంది. కాలేజ్ ఆఫ్ ఇంజినీరింగ్ నుంచి గ్రాడ్యుయేషన్ పూర్తి చేసింది. ఈమె ఇంజనీరు,  ఆమె భర్త పదమూడు సంవత్సరాలు అమెరికాలో పనిచేసాడు.

శ్రీమతి మినీ వాసుదేవన్ సైనిక్ స్కూల్, కజకూటం 1982 బ్యాచ్ పూర్వ విద్యార్థి.

2004 లో ప్రస్తుతం శాకాహారి అయిన వాసుదేవన్, ఆమె భర్త మధు గణేష్ అమెరికా నుండి తిరిగి వచ్చి కోయంబత్తూరులో నివసిస్తున్నారు. గాయాలపాలైన, వ్యాధిగ్రస్తులైన వీధి కుక్కలు పట్టణంలో సంచరించడం చూసి ఆమె చలించిపోయింది. ఆమె ఇంతకు ముందు జంతువులను కలిగి ఉంది, ఏదైనా చేయగలదని, చేయాలని ఆమె కచ్చితంగా భావించింది. గాయపడిన, కొన్నిసార్లు గర్భిణీ జంతువులకు సహాయం చేయడానికి ఆమె పశువైద్యులకు డబ్బు చెల్లిస్తుంది, కాని కొంతమంది పశువైద్యులు వీధి కుక్కలకు చికిత్స చేయరు, వాటికి చికిత్స చేసినప్పుడు కూడా జంతువులు కోలుకోవడానికి స్థలం లేదు. ప్రతిస్పందనగా, ఆమె, ఆమె భర్త 2006 లో హ్యూమన్ యానిమల్ సొసైటీను ప్రారంభించారు. వీధి కుక్కల పట్ల వ్యవహరించే విధానం గురించి ఆమె మేనకా గాంధీతో సంప్రదింపులు జరిపారు, గాంధీ మొదట్లో ఆమెను తాను నివసించని దేశంపై తన అభిప్రాయాలను రుద్దడానికి ప్రయత్నిస్తున్న మాజీ పాట్ అని తోసిపుచ్చారు. వాసుదేవన్ కోయిమటోర్ లో ఉన్నాడని గ్రహించిన గాంధీ, వాసుదేవన్ పరిష్కారాన్ని సృష్టించాలని సలహా ఇచ్చారు.

కోయంబత్తూరులో వీధి కుక్కలను బంధించి స్టెరిలైజ్ చేయడంలో ఆమె నిమగ్నమయ్యారు. 2019 లో ఆమె సొంతంగా మూడు కుక్కలను కలిగి ఉంది, హ్యూమన్ యానిమల్ సొసైటీ పదిహేడు మందికి ఉపాధి కల్పించింది.

## అవార్డులు
2019 లో మహిళా, శిశు అభివృద్ధి మంత్రిత్వ శాఖ ఆమెను నారీ శక్తి పురస్కార్ అందుకోవడానికి ఎంపిక చేసింది, ఇది మహిళలకు భారతదేశంలో అత్యున్నత పురస్కారం. నెల రోజుల క్రితం వచ్చిన ఫోన్ కాల్ చూసి ఆమె ఆశ్చర్యపోయింది, ఆమె ఈ వేడుక కోసం న్యూఢిల్లీ వెళ్ళవలసి వచ్చింది.

## మూలాలు

వర్గం:జీవిస్తున్న ప్రజలు
వర్గం:1965 జననాలు
వర్గం:భారతీయ ఇంజనీర్లు
వర్గం:కోయంబత్తూరు వ్యక్తులు
వర్గం:నారీశక్తి పురస్కార గ్రహీతలు